Στον Σουλτς το χρίσμα του SPD με 100% | Η ΚΑΘΗΜΕΡΙΝΗ\nO Σοσιαλδημοκράτης υποψήφιος καγκελάριος και πρώην πρόεδρος της Ευρωβουλής Μάρτιν Σουλτς στο συνέδριο του κόμματος στο Βερολίνο την Κυριακή.\n21 Μαρτίου, 2017 21.03.2017 • 09:51\nΒΕΡΟΛΙΝΟ. Ως «εφαλτήριο για την καγκελαρία» ερμήνευσε ο Μάρτιν Σουλτς το ποσοστό 100% που απέσπασε στην εσωκομματική ψηφοφορία της Κυριακής, εν μέσω πρωτοφανούς κύματος ενθουσιασμού στους κόλπους των Γερμανών Σοσιαλδημοκρατών. Η δημοσκοπική απογείωση των Σοσιαλδημοκρατών μετά την υποψηφιότητα Σουλτς θα κριθεί για πρώτη φορά στις κάλπες του μικρού κρατιδίου της Σάαρ, την Κυριακή.\n«Δικαιοσύνη, αξιοπρέπεια, σεβασμός» ήταν το τρίπτυχο στο οποίο επέμεινε ο Σουλτς, στην εξηντάλεπτη ομιλία που εκφώνησε καταχειροκροτούμενος μετά την εκλογή του με το 100% των 605 έγκυρων ψήφων. Προ τετραετίας, ο Ζίγκμαρ Γκάμπριελ είχε εκλεγεί στην ηγεσία των Σοσιαλδημοκρατών με ποσοστό 74,3%.\nΗ επιτυχία του Σουλτς βασίζεται, σε μεγάλο βαθμό, στις αποστάσεις που λαμβάνει από τα πεπραγμένα της συγκυβέρνησης Χριστιανοδημοκρατών-Σοσιαλδημοκρατών, με αντικαγκελάριο τον Γκάμπριελ. Ομως η συγκυβέρνηση αυτή εξακολουθεί να υφίσταται, όπως του θύμισε με αυστηρό τόνο χθες ο επικεφαλής της κοινοβουλευτικής ομάδας των Χριστιανοδημοκρατών Φόλκερ Κάουντερ. «Σκέφτεται μόνο την προεκλογική εκστρατεία. Η συμπεριφορά του προσεγγίζει την άρνηση εργασίας», είπε ο Κάουντερ, μετά την ανακοίνωση του Σουλτς ότι δεν θα λάβει μέρος στη συνεδρίαση της κοινής επιτροπής των κομμάτων που απαρτίζουν τον κυβερνητικό συνασπισμό στις 29 Μαρτίου. Ο Σουλτς είπε ότι θα προτιμήσει, την ίδια ώρα, να παρακολουθήσει κομματική εκδήλωση, αν και διαβεβαίωσε ότι το SPD υπό την ηγεσία του θα εξακολουθήσει να μετέχει στον κυβερνητικό συνασπισμό.\nΤο προεκλογικό πρόγραμμα των Σοσιαλδημοκρατών ενόψει των βουλευτικών εκλογών της 24ης Σεπτεμβρίου θα συνταχθεί στα τέλη Ιουνίου, αλλά ο Σουλτς έδωσε κάποιες γενικές κατευθύνσεις στην προχθεσινή ομιλία του, ζητώντας πλήρη εξίσωση απολαβών ανάμεσα σε άνδρες και γυναίκες, νομικά κατοχυρωμένη υποχρέωση των σχολείων να προσφέρουν επαρκείς θέσεις στο ολοήμερο πρόγραμμα, κατάργηση των διδάκτρων σε όλες τις βαθμίδες εκπαίδευσης κ.λπ. Ο Σουλτς μένει παράλληλα προσκολλημένος στην απαγόρευση νέου δανεισμού (φρένο χρέους) στο εσωτερικό της Γερμανίας και στο δημοσιονομικό σύμφωνο, στο πλαίσιο της Ευρωπαϊκής Ενωσης.\n«Ανοικτός ο αγώνας»\n«Ο Σουλτς χρησιμοποιεί απολύτως λαϊκίστικα εργαλεία, απαραίτητα για να χτυπηθεί ο λαϊκισμός με τα δικά του όπλα», σημείωσε σε πρωτοσέλιδο σχόλιο στην εφημερίδα FAZ ο Γιάσπερ φον Αλτενμπόκουμ. «Ως τώρα απευθύνεται στο αριστερό φάσμα, στους μη ψηφοφόρους και στις ψήφους διαμαρτυρίας. Οι επικείμενες εκλογές στα κρατίδια όμως θα δείξουν ότι οι Σοσιαλδημοκράτες με αυτήν τη ρητορική μπορούν να αλιεύσουν ψήφους βαθιά στα νερά της μεσαίας τάξης», εκτιμά ο αρθρογράφος κλείνοντας με τη διαπίστωση ότι ο αγώνας για την καγκελαρία «είναι ανοικτός».\nΜετά τις εκλογές της Κυριακής στη Σάαρ ακολουθεί η αναμέτρηση στο επίσης μικρό πληθυσμιακά κρατίδιο Σλέσβιχ Χόλσταϊν, ενώ τα περισσότερα βλέμματα είναι στραμμένα στην ψηφοφορία της 14ης Μαΐου στο πολυπληθέστερο κρατίδιο της χώρας, τη Βόρεια Ρηνανία-Βεστφαλία.\nΔημοσκοπήσεις σε ομοσπονδιακό επίπεδο καταγράφουν πλέον ως ρεαλιστικό ενδεχόμενο την ανάδειξη κυβερνητικού συνασπισμού Σοσιαλδημοκρατών, Πρασίνων και Αριστεράς, κάτι που πριν από ένα μήνα φαινόταν να απέχει πολύ από την πραγματικότητα. Τέτοιου είδους συνασπισμοί κυβερνούν ήδη στο Βερολίνο και στη Θουριγγία, ενώ πιθανή είναι μια τέτοιου είδους συγκυβέρνηση και στη Σάαρ. Πάντως, ο επικεφαλής του κόμματος της Αριστεράς στο κρατίδιο αυτό Οσκαρ Λαφοντέν επέμεινε ότι σε εθνικό επίπεδο οι διαφορές παραμένουν σε σημαντικά θέματα, όπως το κράτος πρόνοιας, η φορολογία, ο στρατός και η Ευρώπη.\nΑπό την άλλη πλευρά, το φιλελεύθερο FDP, που προβλέπεται να επιστρέψει στην Μπούντεσταγκ μετά τετραετή απουσία, εμφανίστηκε απορριπτικό απέναντι στον Σουλτς. «Η μεσαία τάξη δεν έχει να περιμένει τίποτα από τον κ. Σουλτς», δήλωσε χθες ο επικεφαλής του FDP Κρίστιαν Λίντνερ.


Ψtalk: "Πως μπορώ να νιώσω πιο δυνατή ψυχικά και να μάθω να ελέγχω το άγχος μου; " - psychoedu.gr\nΠως μπορώ να νιώσω πιο δυνατή ψυχικά και να μάθω να ελέγχω το άγχος μου;\nΑπό την: Ελπίδα\nΧαίρομαι πολύ που μας έστειλες ένα τέτοιο ερώτημα. Σε ευχαριστώ που μου δίνεις την ευκαιρία να απαντήσω.\nΑυτό που φαίνεται να σε προβληματίζει είναι η ψυχική δύναμη και ο έλεγχος του άγχους σου. Πότε ξεκίνησαν άραγε αυτά να γίνονται αντιληπτά από εσένα ως πρόβλημα; Πότε δηλαδή ήταν η πρώτη σου φορά που ένιωθες να εκτίθεσαι σε καταστάσεις άγχους και πώς αυτό επηρέασε ψυχικά την δύναμη σου;\nΘα προσπαθήσω να είμαι πολύ λακωνική μιας και η ερώτησή σου είναι πολύ συγκεκριμένη. Ο τρόπος με τον οποίο μπορείς να μάθεις να ελέγχεις το άγχος σου και σταδιακά να το νικάς καθημερινά, επιτρέποντας του να μένει περιορισμένο και να μην σε κυβερνά ανεξέλεγκτο είναι η ψυχοθεραπεία. Μέσω αυτής θα βρεις τα πατήματά σου, θα δεις τι έχει αλλάξει στη ζωή σου και θα βρεις αποτελεσματικότερους τρόπους να διαχειρίζεσαι όσα έχουν συμβεί ή εξακολουθούν να συμβαίνουν. Με αυτό τον τρόπο θα νιώσεις και πιο δυνατή ψυχικά με περισσότερη αυτοεκτίμηση και αυτοπεποίθηση για να καταφέρεις τους στόχους σου στη ζωή.\nΝαι αλλά πώς θα το καταφέρει αυτό η ψυχοθεραπεία; Η αλήθεια είναι πως δεν θα το καταφέρει η ψυχοθεραπεία με κάποιον μαγικό ή μυστικό τρόπο, εσύ θα τα καταφέρεις. Εσύ είσαι που θα αμφισβητήσεις την χρησιμότητα, αυτό μπορεί να το έχεις ήδη κάνει, των συμπεριφορών που επιλέγεις, θα αμφισβητήσεις την λογική που κρύβεται πίσω τους και θα μάθεις καινούργιες λιγότερο επώδυνες στρατηγικές συμπεριφοράς. Όλα αυτά σαφώς με την κατάλληλη κατεύθυνση και καθοδήγηση. Στη ζωή σχεδόν όλα όσα κάνουμε βασίζονται σε θεωρίες μάθησης όπου με λίγα λόγια συμφωνούν πώς με τον έναν ή τον άλλον τρόπο μάθαμε να συμπεριφερόμαστε με ειδικευμένες συμπεριφορές για κάθε κατάσταση. Από αυτή ακριβώς τη συνειδητοποίηση ξεκινά το ταξίδι της ψυχοθεραπείας, με στόχο να ανακαλύψεις, να μάθεις και τελικώς να στηρίζεσαι γερά στα δικά σου πόδια και μόνη σου!\nΘα ήθελα να σε προτρέψω να δοκιμάσεις την Γνωστική συμπεριφοριστική ψυχοθεραπεία με κάποιον πιστοποιημένο ψυχοθεραπευτή με άδεια ασκήσεως επαγγέλματος. Είναι η θεραπεία που έχει τα μέγιστα αποτελέσματα για επίτευξη αυτογνωσίας και για ολοκληρωμένη διαχείριση του άγχους. Εύχομαι με τα όσα έγραψα να σε βοήθησα να σχεδιάσεις τα επόμενά σου βήματα και να αισθανθείς περισσότερο ολοκληρωμένη και ευτυχισμένη.\nΠαραμένουμε διαθέσιμοι για ό,τι άλλο χρειαστείς.\n#αυτογνωσίαpsytalkαγχοςαντιμετώπισηαυτοεκτίμησηγνωστική συμπεριφοριστική ψυχοθεραπείαδιαχείρισηδύναμηψtalkΨυχοθεραπεία


Ο Ερντογάν κρύβει τζιχαντιστές κάτω από σκηνές του Ερυθρού Σταυρού – Γεωπαρατήρηση\nΜια πρωτοφανής αλητεία του Ρετζέπ Ταγίπ Ερντογάν αποκαλύφθηκε και κάνει τον γύρο του διαδικτύου.\nΟ ισλαμιστής «σουλτάνος» της Άγκυρας συνεχίζει να εξοπλίζει τους Τουρκμένους τζιχαντιστές στη βορειοδυτική Συρία, στέλνοντάς τους πολεμοφόδια και όπλα υπό την κάλυψη του τουρκικού Ερυθρού Σταυρού, δηλαδή της Ερυθράς Ημισελήνου.\nΕίναι η πρώτη καταγεγραμμένη φορά στην ιστορία του Ερυθρού Σταυρού – Ημισελήνου που η ανθρωπιστική οργάνωση χρησιμοποιείται από κυβέρνηση για κάλυψη πολεμικών σκοπών, πόσο μάλλον για την κάλυψη τζιχαντιστων συμμοριών.\nΣε βίντεο που αναρτήθηκε στο διαδίκτυο και το οποίο τραβήχτηκε σε στρατόπεδο Τουρκμένων τζιχαντιστών στη βορειοδυτική Συρία, στα βόρεια της επαρχίας Λαττάκειας, βλέπουμε τους τζιχαντιστές να κοιμούνται κάτω από σκηνές που φέρουν το έμβλημα της Ερυθράς Ημισελήνου, δηλαδή του Ερυθρού Σταυρού ο οποίος γίνεται Ημισέληνος στα μουσουλμανικά κράτη.\nΌπως γράφεται στο διαδίκτυο, οι Τούρκοι έχουν δώσει σκηνές του Ερυθρού Σταυρού στους Τουρκμένους για να τους νομίζουν οι Ρώσοι ότι είναι πρόσφυγες και να μην τους βομβαρδίζουν. Επίσης, σε περίπτωση που οι Ρώσοι τους χτυπήσουν, να βγει η Τουρκία και να ισχυριστεί ότι έγινε αεροπορική επιδρομή σε προσφυγικό στρατόπεδο.\nΟι πολιτισμένοι στρατοί του πλανήτη σέβονται το σύμβολο του Ερυθρού Σταυρού και ουδέποτε βάλλουν εναντίον του. Ο Ερυθρός Σταυρός σημαίνει ότι είτε πρόκειται είτε για νοσοκομείο, είτε για πρόσφυγες και για αυτό οι κανόνες του πολέμου τον έχουν στο απυρόβλητο.\nΟ Ερντογάν δεν σέβεται ούτε τον Ερυθρό Σταυρό, ούτε την Ερυθρά Ημισέληνο. Πρόκειται για ένα βαθύτατα ανήθικο πρόσωπο.


Nonews-NEWS: Πτερόεντα μηνύματα...\nπροσποιητής συγκίνησης, προσθέτοντας υπερβολική ποσότητα αλατοπίπερου αγορασμένου από το κατάστημα «Η Εθνική Ορθότης», για να επικαλύπτεται η ανοστιά των βασικών υλικών.\nΠολύ θα ήθελαν λ.χ. η κ. Νίκη Κεραμέως και η κ. Δόμνα Μιχαηλίδου να μπορούσαν να διαγράψουν τα μηνύματά τους για την 28η Οκτωβρίου. Και να τα διαγράψουν οριστικά, σαν μην μαρτύρησαν ποτέ τη ρηχή σκέψη τους. Η υπουργός Παιδείας και Θρησκευμάτων, που προτίμησε την αοριστία («δυνάμεις της βίας και του μίσους») και όχι την κατονομασία (φασίστες και ναζιστές), τοποθέτησε την 28η Οκτωβρίου «στις παραμονές του Παγκοσμίου Πολέμου», ο οποίος όμως, σε πείσμα των υπουργικών γνώσεων, είχε ξεκινήσει ένα χρόνο νωρίτερα.\nΗ υφυπουργός Εργασίας, άριστη στους ανιστόρητους αφορισμούς, αποφάνθηκε πως «η εθνική μας εορτή μάς θυμίζει όσο ποτέ τις αξίες της κοινωνικής προσφοράς και του εθελοντισμού». Αν μιλούσε έστω για εθελοθυσία, κάτι θα περιέσωζε.\nΤο μήνυμα, πάντως, που επικροτήθηκε μαζικά ήταν ενός πιλότου στην παρέλαση της Θεσσαλονίκης: «Τούτος δω ο λαός δεν γονατίζει παρά μονάχα μπροστά τους νεκρούς του». Ωραίο, κολακευτικό, πλην αναληθές.\nΚαι οι εκουσίως μηδίσαντες; Και οι «προσκυνημένοι» του Κολοκοτρώνη; Και οι δωσίλογοι του ’40; Το ότι μεταπολεμικά δεν τιμωρήθηκαν, αλλά κυριάρχησαν, σημαίνει ότι δεν υπήρξαν σαν κακό σπυρί στο σώμα του τόπου;...


Χρώμα για το Μπάνιο Crown Easyclean Bathroom Mid Sheen - Smirniopoulos\nΑΡΧΙΚΗ ΣΕΛΙΔΑΚΑΤΑΛΟΓΟΣΧΡΩΜΑΤΑ ΓΙΑ ΕΣΩΤΕΡΙΚΕΣ ΕΠΙΦΑΝΕΙΕΣΤΟΙΧΟΙ & ΤΑΒΑΝΙΑΧΡΩΜΑ ΓΙΑ ΤΟ ΜΠΑΝΙΟ CROWN EASYCLEAN BATHROOM MID SHEEN\n99% ελεύθερο από διαλύτες\nΦόρμουλες Easyclean® και Breatheasy®\nΔεν επιβαρύνει το άσθμα και τις αλεργίες.\nΜε πλενόμενο mid sheen φινίρισμα που αντέχει στο συχνό καθάρισμα.\nΣυσκευασίες: 1L, 2,5 L\nΤο υποαλλεργικό χρώμα της Crown Easyclean® Breatheasy® Bathroom Mid Sheen Emulsion είναι το ιδανικό προϊόν για τη διακόσμηση και την προστασία σε τοίχους και ταβάνια στο μπάνιο, αλλά και σε επιφάνειες από ξύλο ή μέταλλο που βρίσκονται μέσα σε αυτό.\nΤο multi-surface χρώμα νερού της Crown με την πατενταρισμένη τεχνολογία MOULDGUARD+ προσφέρει στις επιφάνειες την έξτρα αντοχή και προστασία που χρειάζονται ενάντια στη μούχλα, τους υδρατμούς και την υγρασία.\nΆοσμο, 99% ελεύθερο από διαλύτες\nΥποαλλεργικό, δεν επιβαρύνει το άσθμα και τις αλλεργίες\nΜε πλενόμενο mid sheen (σατινέ) φινίρισμα που αντέχει στο συχνό καθάρισμα.\nΤο Easyclean® Breatheasy® Bathroom Mid Sheen Emulsion της κορυφαίας βρετανικής εταιρείας Crown απλώνεται εύκολα, στεγνώνει γρήγορα και επαναβάφεται μέσα σε λίγες ώρες έτσι ώστε ο χώρος να είναι έτοιμος για χρήση μέσα σε μία μέρα. Διαθετεί υψηλή απόδοση και καλυπτικότητα.\nΑπόδοση: 35 τ.μ/2,5 λίτρα


OSCARS 2017 και οι όχι και τόσο εκπλήξεις τους! - MonkeyBros\nWritten by MonkeyBoss on 28 Φεβρουαρίου 2017\nΓια ακόμα μια φορά είδαμε ότι τα oscars είναι μια διοργάνωση άνευ σημασίας, καθώς για όσους τα παρακολουθούν είναι σχεδόν πανεύκολο να τα προβλέψεις. Πέρσι ήμουν κάθετος για την νίκη του Spotlight και το συζητούσα με τον Κώστα Κεκελιάδη (τον διαβάζεις στο Pressenger.gr) και φέτος είπα να μεγαλώσω το στοίχημα προβλέποντας τις μεγάλες κατηγορίες.\nΣτα σχόλια θα βρεις τις προβλέψεις μου. Είχα γράψει λοιπόν:\nMoonlight – καλύτερη ταινία\nDamien Chazelle, La La Land – Σκηνοθεσία\nLobster – Σενάριο\nMahershala Ali, Moonlight – Β Αντρικό\nViola Davis, Fences – Β γυναικείο\nκαι επειδή πολύ μαύροι έπεσαν Α αντρικό και γυναικείο στο LaLaLand…\nΑυτό που πολύς κόσμος δεν καταλαβαίνει είναι ότι τα όσκαρ απονέμονται από την Ακαδημία Κινηματογράφου της Αμερικής και είναι ένας μηχανισμός που ασκεί πολιτική. Αυτοί που ψηφίζουν είναι κατά 75% μεσήλικοι λευκοί άντρες και οι ταινίες που βγάζουν πάντα κρύβουν ένα μήνυμα. Παράδειγμα το περσινό Revenant πήρε σκηνοθεσία, Α’ αντρικό, κινηματογράφηση αλλά δεν ήταν η καλύτερη ταινία. Καλύτερη ταινία ήταν το Spotlight γιατί το θέμα ήταν “άξιο”. Δεν θα μπορούσε να είναι το Big Short που κυμαίνεται στα ίδια μονοπάτια γιατί ήταν απόλυτα καταγγελτικό προς όλο το Αμερικάνικο σύστημα.\nΦέτος λοιπόν, μία χρονιά μετά το σνομπάρισμα των περσινών μαύρων, έρχεται η Ακαδημία να καλύψει τις μαλακίες τις κάνοντας αυτό που ξέρει πολύ καλά. Να μοιράζει τα κουκιά. To αγαπημένο από όλους του κινηματογράφου LaLaLand παίρνει κινηματογράφηση, σκηνοθεσία, Α γυναικείο αλλά το Moonlight είναι καλύτερη ταινία. Δίνουμε στους Mahershala και Viola από ένα support και κλείσαμε!\nΠολύ μαυρίλα όμως, οπότε πάρε δώσε στην Emma το Α’ γυναικείο και στον Casey Affleck το Α΄ αντρικό για να λευκάνει το σκηνικό. Εδώ είναι η αλήθεια έκανα το σοβαρό μου λάθος. Ήταν ξεκάθαρο ότι θα πάει στην “σοβαρή/δραματική” ερμηνεία το οσκαράκι και όχι στον Denzel Washington που το άξιζε πραγματικά.\nΜένει το λαθάκι μου στο Original Screenplay, όπου καταλαβαίνεται με μπέρδεψε η λέξη Original στον τίτλο…\nΤα όσκαρ είναι ένας μηχανισμός που μπορεί να φτιάξει καριέρες, να ανεβάσει τα έσοδα και να καταξιώσει κόσμο. Να δείξει σε όλο τον κόσμο πόσο καλοί και δίκαοι είναι οι Αμερικάνοι και να δώσουν σχήμα σε ένα (χαζό) κομμάτι του λαού.\nΤο μοίρασμα γίνεται γιατί όλοι πρέπει να μείνουν ικανοποιημένοι. Οι ίδιοι γούσταραν τον αυνανισμό που τους πρόσφερε το LaLaLand με τους δύο πιο γλυκούληδες νέους ηθοποιούς του Hollywood, αλλά έπρεπε να δείξουν την εξυγίανση στο σύστημα τους μετά το περσινό #oscarsowhite που τους έκανε ρεζίλι. Το Moonlight ήταν απόλυτα λογικό να πάρει το μεγάλο βραβείο αλλά τα περισσότερα το LLL.\nΚάθε υποψηφιότητα μοιράζει ακόμα περισσότερα έσοδα, αφού θα κοτσαριστεί πάνω στον σκηνοθέτη, τους ηθοποιούς και το εξώφυλλο του Blueray που βγαίνει στα κοντά, άρα και περισσότερα έσοδα για τους παραγωγούς και τα στούντιο. Άρα καταλαβαίνεται από που πιέστηκαν και αύξησαν στις εννιά της υποψηφιότητες για Best Picture.\nΤρανό παράδειγμα με τον Λάνθιμο που με την υποψηφιότητα του για πρωτότυπο σενάριο, έχει κερδίσει ανοιχτές πόρτες για να δημιουργήσει στο Hollywood, όταν θα έρθει η ώρα του, στο εγγύς μέλλον.\nΤο νόημα μετά από όλα αυτά είναι αν υπάρχουν κάποια βραβεία στον κόσμο ολόκληρο που να είναι άξια λόγου και να μπορούν να φέρουν στο φως όλα όσα αξίζουν και οι μη γνώστες δεν μπορούν να αναγνωρίσουν.


Γερμανοί Φιλελεύθεροι: «Όχι» στο Grexit αν συνεχιστούν οι μεταρρυθμίσεις\nΔημοσίευση 13 Οκτωβρίου 2017, 16:42 / Ανανεώθηκε 13 Οκτωβρίου 2017, 16:07\nΤο ενδεχόμενο συμμετοχής του γερμανικού φιλελεύθερου κόμματος (FDP) στην κυβέρνηση προκάλεσε ανάμεικτα συναισθήματα στην ΕΕ.\nΤουλάχιστον στην Αθήνα και στο Παρίσι επικρατεί ανησυχία για τη μελλοντική επιρροή του FDP στην εξωτερική πολιτική της Γερμανίας όσον αφορά τα ευρωπαϊκά θέματα.\nΣτην Ελλάδα οι ανησυχίες σχετίζονται με τη σκληρή στάση που έχουν ανακοινώσει οι Φιλελεύθεροι στο θέμα των προγραμμάτων βοήθειας και του χρέους. Στη δε Γαλλία επικρατεί η αντίληψη ότι το FDP θα πιέσει την Άνγκελα Μέρκελ για μια σκληρή πολιτική λιτότητας. Επικαλούμενη πηγές του γάλλου πρόεδρου η εφημερίδα Le Monde έγραφε πρόσφατα πως ο Εμανουέλ Μακρόν έχει δηλώσει στο στενό του περιβάλλον πως «σε περίπτωση που η Μέρκελ συμμαχήσει με τους Φιλελεύθερους είμαι νεκρός.»\nΣτο παρελθόν ο Αλεξάντερ Γκραφ Λάμπσντορφ είχε ασκήσει σκληρή κριτική απέναντι στην Ελλάδα και είχε ζητήσει ακόμη και την έξοδο της χώρας από την ευρωζώνη. Στην ερώτηση της Deutsche Welle αν το FDP θα θέσει θέμα εξόδου απαντά με ένα κατηγορηματικό «Nein». Όπως διευκρινίζει «κανείς δεν θέλει ένα Grexit.\nΟύτε εμείς το θέλουμε. Όμως προϋπόθεση για την παραμονή της χώρας στην ευρωζώνη είναι η συνέχιση της πολιτικής των μεταρρυθμίσεων. Όντως, η εξέλιξη της πραγματικής οικονομίας είναι θετική.» Προηγουμένως, σε συζήτηση στην Ένωση Ξένων Ανταποκριτών (VAP) ο Αλεξάντερ Γκραφ Λάμπσντορφ είχε δηλώσει πως θα πρέπει να δημιουργηθεί η δυνατότητα της εξόδου από την ευρωζώνη χωρίς ένα κράτος να χάνει την ιδιότητα του κράτους μέλους της ΕΕ. Όπως ακόμη είχε τονίσει, «η σταθερότητα της ευρωζώνης είναι σημαντικότερη από τον αριθμό των μελών της.»\nΤο Μάιο του 2016 το Eurogroup είχε συμφωνήσει να εξετάσει με την επιτυχή ολοκλήρωση του τρίτου δανειακού προγράμματος το ελληνικό χρέος και εφόσον κριθούν αναγκαία να παρθούν μέτρα που θα το καθιστούν βιώσιμο. Κατά πόσο είναι διατεθειμένοι οι Φιλελεύθεροι να σεβαστούν αυτή τη δέσμευση; Ο κ. Λάμπσντορφ καθιστά σαφές ότι η απόφαση δεν μπορεί να σημαίνει περικοπή του χρέους επειδή θα έστελνε το «λάθος μήνυμα» σε άλλα κράτη μέλη της ευρωζώνης. Αν υπήρχε η δυνατότητα για κούρεμα δεν θα έδιναν σημασία στη δημοσιονομική σταθερότητα. Σε ό,τι αφορά τις ελαφρύνσεις δηλώνει πως «σαφώς και είμαστε διατεθειμένοι να το συζητήσουμε. Πάντα όμως θα δίνουμε έμφαση σε μια βασική αρχή: κάθε κράτος θα πρέπει να αναλάβει το ίδιο την ευθύνη για τη δημοσιονομική του σταθερότητα.» Με άλλα λόγια, προϋπόθεση της όποιας συμφωνία για ελαφρύνσεις θα πρέπει να είναι ένας, τουλάχιστον, ισοσκελισμένος κρατικός προϋπολογισμός.\nΔιαφωνίες στο FDP για τον ESM


ΠΑΡΑΣΚΕΥΉ Π 25 Δεκεμβρίου 2020\nΠΑΡΑΣΚΕΥΉ Π Μέλος από 27 Αυγούστου 2017 Επιβεβαιωμένη αξιολόγηση 2 αξιολογήσεις στο doctoranytime\nΕίναι πραγματικά από τους γιατρούς που ασχολούνται πάρα πολύ και βοηθούν να κατανοήσεις πολύ καλά και να καλύψεις τις απορίες σου. Ευγενικοτατος και πάντα πολύ ψαγμένος σε όλα εις βάθος!\nΓΕΩΡΓΙΟΣ Γ 1 Σεπτεμβρίου 2020\nΓΕΩΡΓΙΟΣ Γ Μέλος από 3 Απριλίου 2020 Επιβεβαιωμένη αξιολόγηση 1 αξιολόγηση στο doctoranytime\nΓΝΩΣΤΗΣ ΤΩΝ ΕΞΕΛΙΞΕΩΝ ΤΗΣ ΙΑΤΡΙΚΗΣ ΕΧΕΙ ΔΙΑΦΟΡΑ ΣΤΗΝ ΑΝΤΙΜΕΤΩΠΙΣΗ ΤΩΝ ΠΡΟΒΛΗΜΑΤΩΝ ΑΠΟ ΑΛΛΟΥΣ ΓΙΑΤΡΟΥΣ .\nΚωνσταντινος Β 24 Ιουνίου 2020\nΚωνσταντινος Β Μέλος από 19 Ιουνίου 2020 Επιβεβαιωμένη αξιολόγηση 1 αξιολόγηση στο doctoranytime\nΈκλεισα ραντεβού μέσω Internet υπήρχε πολύ καλή επικοινωνία αν και άλλαξε η ώρα του ραντεβού. Ο γιατρός έδειξε να έχει εμπειρία και με έκανε νε να αισθάνομαι ασφαλείς με τις αποφάσεις του.\nΓΕΩΡΓΙΑ Π 5 Φεβρουαρίου 2020\nΓΕΩΡΓΙΑ Π Μέλος από 1 Φεβρουαρίου 2020 Επιβεβαιωμένη αξιολόγηση 1 αξιολόγηση στο doctoranytime\nΉταν εξαιρετικός όπως πάντα.Απιστευτος με τα παιδιά κ το σημαντικότερο είναι ότι φεύγοντας από το ιατρείο δεν έχεις καμία αμφιβολία για τη διάγνωση.Ειναι τιμή μας που υπάρχει αυτός ο εξαίρετος επιστήμονας αλλά κ άνθρωπος!\nΑΝΝΑ Κ 11 Ιανουαρίου 2020\nΑΝΝΑ Κ Μέλος από 22 Μαΐου 2016 Επιβεβαιωμένη αξιολόγηση 1 αξιολόγηση στο doctoranytime\nΣυμπαθέστατος άνθρωπος. Ασχολείται διεξοδικά. Έχει κατάρτιση. Η αλήθεια είναι ότι έμεινα απόλυτα ικανοποιημένη και θα ξαναπήγαινα στον συγκεκριμένο ιατρό. Κάτι που δε το λέω εύκολα.\nΕυαγγελια Β 21 Ιουλίου 2019\nΕυαγγελια Β Μέλος από 9 Αυγούστου 2017 Επιβεβαιωμένη αξιολόγηση 2 αξιολογήσεις στο doctoranytime\nΑπλός άνθρωπος και με χιούμορ, σε κάνει να νιώθεις άνετα από το πρώτο κιόλας λεπτό.\nΠαρασκευή Τ Μέλος από 31 Δεκεμβρίου 2018 Επιβεβαιωμένη αξιολόγηση 1 αξιολόγηση στο doctoranytime\nElizabeth B Μέλος από 22 Οκτωβρίου 2018 Επιβεβαιωμένη αξιολόγηση 1 αξιολόγηση στο doctoranytime\nΜίλυ Μ Επιβεβαιωμένη αξιολόγηση 1 αξιολόγηση στο doctoranytime


Τι προβλέπει ο νόμος για την «κόντρα» Πολάκη - Στουρνάρα: Η δικηγόρος Μαρία Κευγά απαντά στο Reader | Reader.gr\nΤρί, 19/02/2019 - 13:20\nΤι αναφέρει το νομικό πλαίσιο για την καταγραφή συνομιλιών μας εξηγεί η δικηγόρος Μαρία Κευγά.\nΟ Γιάννης Στουρνάρας ζήτησε την παρέμβαση του εισαγγελέα για την δημοσιοποίηση της συνομιλία του με τον Παύλο Πολάκη, μιλώντας για «θεσμική εκτροπή», μια αρκετά προσεκτική διατύπωση από την πλευρά του διοικητή της Τράπεζας της Ελλάδας.\nΌσον αφορά στην καταγραφή της συνομιλίας ο κ. Πολάκης την αρνείται, ενώ ο κ. Στουρνάρας δήλωσε στα «Νέα» ότι μόλις ο κ. Πολάκης του τηλεφώνησε του είπε εξαρχής πως «τον γράφει». Ο διοικητής της ΤτΕ θεώρησε ότι ο συνομιλητής του αστειευόταν και ανταπέδωσε την ενημέρωση «εγώ κύριε, δεν συνηθίζω να γράφω τους συνομιλητές μου».\nΤι αναφέρει όμως το νομικό πλαίσιο για την καταγραφή συνομιλιών;\nΣτην περίπτωση αυτή θα πρέπει να γίνει προηγούμενη ενημέρωση περί της καταγραφής και του σκοπού της και να υπάρχει αντίστοιχα συγκατάθεση των μερών για την καταγραφή.\nΣτην συγκεκριμένη περίπτωση ο σκοπός της εγγραφής δεν εμπίπτει στα πλαίσια επαγγελματικής συναλλαγής.\nΗ ενημέρωση για την καταγραφή και τον σκοπό της δεν γνωρίζουμε καν να έχει επικοινωνηθεί, αλλά δεν φαίνεται να εμπίπτει στις εξαιρέσεις που προβλέπει ο νόμος» είπε η κ. Κευγά.\nΟ εισαγγελέας λοιπόν οφείλει να παρέμβει;\n«Δεν κάνει μήνυση ο κ. Στουρνάρας, ούτε έγκλιση. Απλά λέει “αυτά είναι τα δεδομένα και ζητώ παρέμβαση εισαγγελέα για να ελέγξει αν υπάρχει αδίκημα”. Ο εισαγγελέας θα παρέμβει εάν θεωρήσει ότι υπήρξε ποινικά κολάσιμη πράξη».


«Λουκέτο» σε 100.000 επιχειρήσεις, στο... δρόμο 400.000... - Flashnews.gr\nΣυγκεκριμένα, υπολογίζεται ότι τουλάχιστον 100.000 επιχειρήσεις σβήστηκαν από τον επιχειρηματικό χάρτη της χώρας, ενώ περισσότεροι από 400.000 ασφαλισμένοι έχουν σβηστεί από τα μητρώα του ΙΚΑ.\nΕνδεικτικά είναι τα στοιχεία του ΙΚΑ για το 12μηνο από τον Ιούλιο του 2012 έως και τον Ιούλιο του 2013, σύμφωνα με τα οποία ο αριθμός των ασφαλισμένων στις κοινές επιχειρήσεις αυξήθηκε κατά 0,44%, στα οικοδομοτεχνικά έργα μειώθηκε κατά 17,22% και στο σύνολο των επιχειρήσεων διατηρήθηκε αμετάβλητος. Το ίδιο διάστημα, πάντως, ο αριθμός ασφαλισμένων με πλήρη απασχόληση μειώθηκε στις κοινές επιχειρήσεις κατά 2,21%, ενώ με μερική απασχόληση αυξήθηκε κατά 12,77%, γεγονός που καταδεικνύει τη ριζική αλλαγή στη δομή της απασχόλησης τα τελευταία χρόνια. Η μέση απασχόληση στις κοινές επιχειρήσεις μειώθηκε κατά 0,17%, ενώ στα οικοδομοτεχνικά έργα αυξήθηκε κατά 7,63%.\nΟι μειώσεις σε μισθούς και ημερομίσθια\nΜέσα σε έναν χρόνο το μέσο ημερομίσθιο σε κοινές επιχειρήσεις μειώθηκε κατά 7,05%, στα οικοδομοτεχνικά έργα κατά 25,7%, ενώ στο σύνολο μειώθηκε κατά 7,36%. Ο μέσος μισθός μειώθηκε στις κοινές επιχειρήσεις κατά 7,20% και στα οικοδομοτεχνικά έργα μειώθηκε κατά 20,03%. Στις κοινές επιχειρήσεις με πλήρη απασχόληση το μέσο ημερομίσθιο μειώθηκε κατά 5,70%, ενώ ο μέσος μισθός μειώθηκε κατά 5,19%.\nΑξίζει να σημειωθεί πως τα στοιχεία καταδεικνύουν την υποχώρηση της πλήρους απασχόλησης και την επικράτηση ατομικών συμβάσεων και μερικής απασχόλησης. Ενδεικτικά αναφέρεται ότι η μέση απασχόληση στις κοινές επιχειρήσεις αυξήθηκε κατά 2,37%, στα οικοδομοτεχνικά έργα κατά 4,80% και στο σύνολο των επιχειρήσεων κατά 2,39%. To μέσο ημερομίσθιο στις κοινές επιχειρήσεις μειώθηκε κατά 2,10% και στα οικοδομοτεχνικά έργα μειώθηκε κατά 1,95%.\nΟ μέσος μισθός στις κοινές επιχειρήσεις αυξήθηκε κατά 0,22% και στα οικοδομοτεχνικά έργα αυξήθηκε κατά 2,76%, καθώς οι εργοδότες επέλεξαν τις υπερωρίες, ή τουλάχιστον υποχρεώθηκαν στο να δηλώσουν κάποιες από αυτές. Στο σύνολο των ασφαλισμένων η μέση απασχόληση είναι 22,71 ημέρες, στους ασφαλισμένους στις κοινές επιχειρήσεις 22,90 και στους ασφαλισμένους στα οικοδομοτεχνικά έργα 13,54.\nΟι μισθωτοί με πλήρη απασχόληση\nΤρίτη, 28 Ιανουαρίου 2014, 18:56


Ο απόπλους της φρεγάτας Μέδουσα από την αποικιοκρατική Γαλλία το 1816 είχε ως προορισμό τη Σενεγάλη και ως αποστολή την εκεί επανεγκατάσταση των αποίκων που έστελνε μια κοινωνία που είχε μόλις αποκαταστήσει τον βασιλικό θρόνο της. Μια αντιπροσωπευτική πλωτή κοινωνία σε μικροκλίμακα, με όλες τις κοινωνικές τάξεις να επιβαίνουν στο επιβλητικό πλοίο. Το υπερφίαλο εγχείρημα, όπως και η υφέρπουσα ιδεολογία του, βουλιάζει στα ρηχά νερά της Δυτικής Αφρικής, με τους επιβάτες να καταφεύγουν στις σωσίβιες λέμβους, πλην των πιο ανίσχυρων, οι οποίοι αφέθηκαν στην τύχη τους. Η σχεδία ήταν μικρή για να τους χωρέσει, τα εφόδια λιγοστά και γρήγορα ο τρόμος, η φρίκη και η πείνα άρχισαν να τους αποδεκατίζουν. Η Σχεδία της Μέδουσας, ο περιβόητος πίνακας του Τεοντόρ Ζερικώ (Théodore Gericault), απεικονίζει τους λιγοστούς ναυαγούς που διεσώθησαν από τα κύματα της φύσης και τον κανιβαλισμό των ανθρώπων, να μετεωρίζονται μεταξύ απόλυτης απόγνωσης και κρυφής ελπίδας, μεταξύ ενός νεκρού εφηβικού σώματος σε πρώτο πλάνο και μιας σκιάς καραβιού που αχνοφαίνεται στο βάθος του ορίζοντα.\nΟ πίνακας αυτός αποτέλεσε την αφορμή για τον Θωμά Μοσχόπουλο, η οποία οδήγησε σε ένα πλήθος φιλοσοφικών, αισθητικών και ιστορικών αναγνώσεων σχετικών με τον πίνακα και τα γεγονότα που συνδέονται με αυτόν. Από τις αναγνώσεις και τις πρόβες προέκυψαν διαφορετικά κείμενα των ηθοποιών, μικρές αφηγήσεις και περιγραφές του κεντρικού γεγονότος και των συνεπειών του, από τις οποίες δεν έλειπαν όμως και οι αυτοαναφορές, στο πρώτο μέρος της παράστασης, που παρεμβάλλονταν αιφνιδιαστικά για να διακόψουν τη λογική συνέχεια και τον ειρμό της πλοκής. Οι ηθοποιοί γίνονται αφηγητές ή τραγουδιστές, αλλά ποτέ δεν ταυτίζονται με κάποιον ρόλο, γιατί απλούστατα δεν υπάρχει ένας ρόλος να ενσαρκώσουν. Οι αυτοαναφορές τους σε προσωπικά βιώματα, ακολουθούνται από αποσπάσματα του Σοπενάουερ (Ο κόσμος ως βούληση και ως παράσταση) ή του Τζούλιαν Μπαρνς (Ιστορία του κόσμου σε 10 1/2 κεφάλαια), όμως χωρίς καμία λειτουργική συνάφεια. Θα μπορούσαμε κάλλιστα να ακούσουμε ένα εδάφιο του Μαρξ ή του Σπέγκλερ, χωρίς να αλλάζει ουσιαστικά το τοπίο. Το μοντάζ των κειμένων (αλλά και των μουσικών επιλογών του Κορνήλιου Σελαμσή) δεν αποβλέπει (ή δεν καταλήγει) σε καμία σύνθεση. Το ζητούμενο είναι η συμπαράταξη της απλοϊκής εξομολόγησης με τα ορατόρια και της ενσώματης εικόνας με την ιστορική μαρτυρία, έτσι ώστε η νοηματική συνάφεια του λόγου να κερματιστεί σε έκκεντρες αφηγήσεις.\nΑν και αυτοπροτείνεται ως αυτοσχεδιαστική, η παράσταση υπακούει σε ένα σχέδιο. Τούτο δεν προκύπτει τόσο από τη διαίρεσή της στα τρία μέρη (Ταξίδι, Πάθος και Ανθρώπινη σονάτα), ούτε από τις αντίστοιχες μετακινήσεις, (εν πολλοίς ανούσιες, αν όχι κουραστικές), των θεατών. Προκύπτει κυρίως από την αυστηρά διατεταγμένη κίνηση του χορού των εθελοντών, κυρίως στο δεύτερο μέρος, που ήταν και το πιο ουσιαστικό με την εξαιρετική κινησιολογία της Αμαλίας Μπένετ και τις σκόπιμα ανοιχτές ερωτήσεις που διατυπώνουν οι ηθοποιοί γύρω από τα πολλαπλά νοήματα του πίνακα, καθώς περικυκλώνουν τους θεατές στο τρίτο και πιο «διδακτικό» μέρος. Ας σημειωθεί εδώ ότι, μολονότι οι ερωτήσεις αυτές είναι μάλλον κοινότυπες για όποιον γνωρίζει τα στοιχειώδη της ιστορίας και της θεωρίας της τέχνης, δεν επιβαρύνουν ωστόσο την παράσταση με ανούσια στοιχεία ενός σχολαστικισμού. Απεναντίας, επιδιώκουν να ενεργοποιήσουν σκέψεις και συναισθήματα και να προκαλέσουν έστω και μία ουδέτερη συμμετοχή των θεατών στα δρώμενα. Αν τώρα η προσπάθεια αυτή δεν οδηγεί σε καμία εξερεύνηση της υπαρξιακής ενδοχώρας του ζωγράφου ή των ίδιων των ναυαγών, δεν θα πρέπει να το χρεώσουμε στον σκηνοθέτη, αφού δεν μπορούμε να του αποδώσουμε στόχους που μάλλον δεν είχε.\nΟ Μοσχόπουλος και οι ηθοποιοί του, μέσα από μια μεταμοντέρνα θεώρηση του παρελθόντος, διατηρούν ειρωνικές αποστάσεις από τα γεγονότα που αφηγούνται, χωρίς να απαντούν οριστικά στα ζητήματα που θέτουν. Είναι χαρακτηριστικό ότι κανείς από τους επτά ηθοποιούς, με εξαίρεση ίσως τον Αργύρη Ξάφη και τη Μαρία Σκουλά, δεν παρασύρεται από αυτό που αφηγείται. Στις πολυφωνικές και πολυεστιακές ερμηνείες τους μπορούμε, παραταύτα, να αναγνωρίσουμε τον σκληρό πυρήνα των γεγονότων, που μας μιλούν λ.χ. για την αποικιοκρατία, την ανθρωποφαγία σε όλες τις μορφές της, το καλλιτεχνικό δαιμόνιο ως απάντηση στις ύστατες προκλήσεις της ζωής ή τις πολιτικές ραδιουργίες της Παλινόρθωσης.\nΜε την έννοια αυτή, μπορούμε να δεχθούμε ότι η παράσταση μας προσφέρει ένα θέατρο της ιστορίας, μια επιτέλεση δηλαδή του τρόπου με τον οποίο η ιστορία γράφεται και ξαναγράφεται (ενίοτε ερήμην των πρωταγωνιστών της), κάθε φορά που στρέφουμε το βλέμμα στο παρελθόν.\n* Η παράσταση "ανέβηκε" στις 13-17 Ιουνίου στο χώρο "Πειραιώς 260".


Ν.Μπογιόπουλος : Εικόνες Μεσοπολέμου στη Παγκόσμια Ανακατανομή Ισχύος - Ελλάδα - Νέα Κρήτη\nΤώρα διαβάζετε: Ν.Μπογιόπουλος : Εικόνες Μεσοπολέμου στη Παγκόσμια Ανακατανομή Ισχύος\nΑνανέωση 20/02/2017, 12:35\nΝ.Μπογιόπουλος : Εικόνες Μεσοπολέμου στη Παγκόσμια Ανακατανομή Ισχύος\nΤο δίλημμα λιτότητα ΔΝΤ ή λιτότητα ευρωθεσμών , είναι στη βάση του γνωστού και ανιαρού σήριαλ των επί 7 χρόνια αξιολογήσεων και μνημονίων , είπε στον 9.84 ο αρθρογράφος και αναλυτής Νίκος Μπογιόπουλος.\nΌπως το 2010 η Ελλάδα χρησιμοποιήθηκε ως πειραματόζωο για τις πολιτικές λιτότητας, έτσι και τώρα γινόμαστε και πάλι «πειραματόζωο» για το τι θα εφαρμοστεί στην Ε.Ε. υπό την πίεση της Γερμανίας από τις ΗΠΑ για ανακατανομή των πλεονασμάτων της που είναι πλέον σε βάρος της αμερικανικής οικονομίας.\nΚατά τον Νίκο Μπογιόπουλο ζούμε μέρες ανακατανομής ισχύος μεταξύ των μεγάλων καπιταλιστικών δυνάμεων , που όμως οδηγούν σε «εσωτερική κινεζοποίηση» των εργαζομένων και άνοδο των ακραίων φασιστικών δυνάμεων πολιτικά. Βασική αιτία , το μετατραυματικό σοκ της γνήσιας κομμουνιστικής αριστεράς, που βιώνει ο κόσμος εδώ και 25 χρόνια σε συνθήκες που θυμίζουν ιστορικά τις κρίσεις των κοινωνιών του μεσοπολέμου στον 20ο αιώνα.


ΠΟΕΔΗΝ: Διασωληνωμένη ασθενής με κορονοϊό πέθανε εκτός ΜΕΘ | newsall.gr\nΑρχική ΑΘΛΗΤΙΚΑ gazzetta.gr ΠΟΕΔΗΝ: Διασωληνωμένη ασθενής με κορονοϊό πέθανε εκτός ΜΕΘ\nΣτην σοβαρή αυτή καταγγελία για τον θάνατο ασθενούς εκτός ΜΕΘ προχώρησε με ανακοίνωσή της η ΠΟΕΔΗΝ. Όπως αναφέρει ο πρόεδρος της Ομοσπονδίας Μιχάλης Γιαννάκος, οι κλίνες ΜΕΘ του νοσοκομείου είναι καλυμμένες και η διακομιδή ασθενών είναι αδύνατη λόγω της βαρύτητας της κατάστασής της.\n«Οι ΜΕΘ είναι σχεδόν γεμάτες, ενώ ετοιμάζονται προσωρινές ΜΕΘ στην Αττική, που στη Θεσσαλονίκη αντίστοιχες οι γιατροί τις χαρακτήριζαν ο “Θεός να τις κάνει ΜΕΘ”», τονίζει ο Μιχάλης Γιαννάκος προσθέτοντας πως τα νοσοκομεία βρίσκονται σε «πόλεμο» χωρίς προετοιμασία.\nΚΑΤ 28 ΣΤΑ 28\nΕΥΑΓΓΕΛΙΣΜΟΣ 45 ΣΤΑ 45\nΤα ελάχιστα κενά κρεβάτια είναι:\nΑΤΤΙΚΟ 40 ΣΤΑ 43\nΙΠΠΟΚΡΑΤΕΙΟ 1 ΣΤΑ 7\nΣΩΤΗΡΙΑ 71 ΣΤΑ 84.\nΠροηγούμενο άρθροΛεβάντε – Αθλέτικ Μπιλμπάο 1-2: Με γκολ από… σπόντα έκλεισε (νέο) ραντεβού κούπας με τη Μπαρτσελόνα! (vids)\nΕπόμενο άρθροΝέα Ζηλανδία: Νέος ισχυρός σεισμός 8,1 Ρίχτερ (pics)\nΚατερίνα Παπουτσάκη για MeToo: «Είμαι πολύ χαρούμενη που βρίσκουν το κουράγιο...\nΣήφης Βαλυράκης: Καταιγιστικές οι εξελίξεις στην υπόθεση θανάτου του πρώην υπουργού...


Forzajuve.gr: Τιμωρήθηκε για το θέατρο ο Στρούτμαν\nΤιμωρήθηκε για το θέατρο ο Στρούτμαν\nΤο θέατρο του Κέβιν Στρούτμαν στο Ρόμα-Λάτσιο τιμωρήθηκε τελικά με δύο αγωνιστικές.\nΟι τζαλορόσι κέρδισαν πέναλτι στο ντέρμπι με τους λατσιάλι χάρη σε μια αδιανόητη βουτιά του Ολλανδού και τελικά ο αθλητικός δικαστής, κάνοντας χρήση του βίντεο, τον τιμώρησε με αποκλεισμό δύο αγωνιστικών. Αυτό σημαίνει ότι ο Στρούτμαν δεν θα αγωνιστεί κόντρα στη Γιουβέντους για την 36η αγωνιστική.\nΗ απόφαση ήταν αναμενόμενη αφού και ο Μίλος Κράσιτς, σε ένα Μπολόνια-Γιουβέντους το 2010-11, είχε τιμωρηθεί με δύο αγωνιστικές για θέατρο σε πέναλτι. Δεν θα μπορούσε, επομένως, να υπάρχει κάποια... έκπτωση τώρα στον Ολλανδό.\nΣχετικά tags Γιουβέντους, Κέβιν Στρούτμαν, Ρόμα


Διαφορά μεταξύ γραμμαρίων και χιλιογράμμων - Οικιακοί Εξοπλισμοί\nΜε την ενοποίηση του εμπορίου παγκοσμίως και την πρόοδο της επιστήμης, οι μονάδες μέτρησης άλλαξαν από τις παραδοσιακές. Αυτό ενίσχυσε την κοινή κατανόηση των όρων που χρησιμοποιούνται καθολικά στο εμπόριο, την εκπαίδευση και πολλές άλλες πτυχές της ζωής, καθώς και την εξάλειψη των ασυνεπειών. Παραδείγματα αυτών των μονάδων μέτρησης είναι γραμμάρια και κιλά.\nΤι είναι ένα γραμμάριο;\nΑυτό είναι ένα μετρικό σύστημα που αναφέρεται στη μάζα. Υιοθετήθηκε το 1795 από τη Γαλλική Εθνική Σύμβαση και αντικατέστησε το gravet. Χρησιμοποιείται ευρέως στη μέτρηση συστατικών που δεν είναι υγρά, όπως υλικά μαγειρικής. Το επίσημο σύμβολο είναι g. 1000g ισούται με 1 κιλό.\nΤι είναι ένα χιλιόγραμμο;\nΑυτή είναι η βασική μονάδα μάζας στο Διεθνές Σύστημα Μονάδων και σχετίζεται με το πόσο βαρύ είναι ένα αντικείμενο. Συνήθως συντομεύτηκε ως kg, γράφτηκε στο γαλλικό νόμο το 1795. Το χιλιόγραμμο είναι η μόνη μονάδα SI που ορίστηκε άμεσα με βάση ένα τεχνούργημα σε αντίθεση με τις φυσικές ιδιότητες. 1 κιλό ισούται με 1000g.\nΟμοιότητες μεταξύ γραμμαρίων και χιλιογράμμων\nΚαι οι δύο είναι μονάδες μάζας\nΚαι τα δύο χρησιμοποιούνται για τη μέτρηση των μη υγρών αντικειμένων\nΔιαφορές μεταξύ γραμμαρίων και χιλιογράμμων\nΤο γραμμάριο είναι ένα μετρικό σύστημα που αναφέρεται στη μάζα. Από την άλλη πλευρά, ένα κιλό είναι η βασική μονάδα μάζας στο Διεθνές Σύστημα Μονάδων.\nΤο σύμβολο γραμμάριο είναι g ενώ το σύμβολο χιλιογράμμου είναι kg.\nΕνώ το σύστημα μονάδας για το γραμμάριο προέρχεται από μονάδα SI και βάση CGS, το σύστημα μονάδας σε χιλιόγραμμο είναι μονάδα βάσης SI.\nΓραμμάρια έναντι χιλιογράμμων: Πίνακας σύγκρισης\nΠερίληψη γραμμαρίων έναντι χιλιογράμμων\nΤόσο τα γραμμάρια όσο και τα κιλά χρησιμοποιούνται ευρέως στην αγορά βασικών προϊόντων. Τα γραμμάρια χρησιμοποιούνται κυρίως για τη μέτρηση αντικειμένων που είναι λιγότερο από 1 κιλό. Τα κιλά, από την άλλη πλευρά, χρησιμοποιούνται για τη μέτρηση βαρύτερων αντικειμένων. Αυτά τα δύο έχουν κάνει τη ζωή ευκολότερη καθώς η μέτρηση και των δύο μονάδων μικρής και μεγάλης μάζας έχει απλοποιηθεί.\nΔιαφορά μεταξύ του Google WiFi και του Eero\nΖούμε σε έναν συνδεδεμένο κόσμο τώρα, όπου εμείς και οι συσκευές μας είναι όλοι συνδεδεμένοι - χωρίς καλώδια. Έχουμε γίνει δωρεάν και οι συσκευές μας στις οποίες βασίζουμε σήμερα είναι τώρα\nΗ διαφορά μεταξύ πληγής και έλκους\nΜπορεί να ακούσετε κάποιον να λέει, «έχω έλκος» ή «τραυματίστηκα». Είναι αρκετά συγκεχυμένο να διακρίνουμε τη διαφορά, ειδικά αν δεν είστε ιατρικά\nΔιαφορά μεταξύ Zocor και Crestor\nZocor vs Crestor Πολλά άτομα μαστίζονται συνεχώς από υψηλά επίπεδα χοληστερόλης. Αυτό προκαλείται από διάφορους παράγοντες, όπως ο τρόπος ζωής και\nΔιαφορά μεταξύ IUGR έναντι SGA\nΤο IUGR είναι καθυστέρηση ενδομήτριας ανάπτυξης ή περιορισμός στον οποίο περιορίζεται η ανάπτυξη του εμβρύου. Το SGA είναι ένα μικρό για έμβρυο ή βρέφος ηλικίας κύησης. μικρότερο από 10%\nπώς μπορείτε να διακρίνετε μεταξύ της βλαστοκύστης και της γαστρολογικής φάσης\nείναι urdu και hindi στην ίδια γλώσσα\nζωή εναντίον της φυσικής επιστήμης


Το reboot του 'Roswell' έχει ως θέμα τη μετανάστευση\nAnette Cheniell 2017-10-13\n13 Οκτ 2017 Anette Cheniell\nΌπως φαίνεται το CW ετοιμάζεται για reboot της αγαπημένης σειρά με εξωγήινους, Roswell. Η σειρά έπαιξε από το 1999 μέχρι το 2002 και είχε αρκετά μεγάλη επιτυχία. Αυτή τη φορά η ιστορία τοποθετείται στον ίδιο τόπο, το Νέο Μεξικό, όπου είναι ακόμη σύνορο των Ηνωμένων Πολιτειών και του Μεξικού.\nΤο Deadline δημοσιοποίησε την επίσημη σύνοψη του νέου εγχειρήματος:\nΜια κοπέλα, κόρη ενός παράνομου μετανάστη, γυρίζει στο πατρικό της σπίτι στο Roswell του Νέου Μεξικού και μαθαίνει την αλήθεια για ένα αγόρι από τα εφηβικά της χρόνια το οποίο αποκαλύπτεται ότι είναι εξωγήινος και δουλεύει σαν αστυνομικός. Εκείνη αποφασίζει να προστατεύσει το μυστικό του καθώς οι δυο τους βρίσκονται και πάλι μαζί και προσπαθούν να βρουν στοιχεία για το παρελθόν του. Όμως όπως φαίνεται δεν είναι ο μόνος εξωγήινος στη γη και η απειλή είναι τεράστια και για τους δύο καθώς έχουν να αντιμετωπίσουν εχθρούς από όλα τα μέτωπα.\nΤο σενάριο και τη διεύθυνση της παραγωγής έχει αναλάβει η Carina Adly Mackenzie, η παραγωγός του επιτυχημένου The Originals. Την παραγωγή έχουν αναλάβει επίσης οι Bender Brown Productions, Amblin Television και η Warner Bros TV Ευτυχώς η παραγωγή θα περιέχει και τον συγγραφέα των πρωτότυπων βιβλίων που βασίστηκε και η πρώτη σειρά, Kevin Kelly Brown,\nΦυσικά είναι και μια αφορμή να ξαναδούμε το παλιό Roswell όπου είναι μια κλασσική cult σειρά πια. Επίσης δεν πρέπει να ξεχάσουμε ότι ήταν οι αρχή της καριέρας του πρωταγωνιστικού cast που αποτελούνταν από τους: Shirri Appleby, Katherine Heigl, Nick Wechsler, Emilie de Ravin και Adam Rodriguez.\nΔεν έχει ανακοινωθεί ακόμη η πρεμιέρα καθώς η παραγωγή βρίσκεται σε πρώιμο στάδιο αλλά θα σε κρατάμε ενήμερο για τα νέα του reboot του Roswell.\nΤο cast του 'Game of Thrones' δεν θα λάβει γραπτά το σενάριο του όγδοου κύκλου\nGame of Thrones [S07E05]: Eastwatch


Ντάμπλβιου: Πότε επισκέπτεστε αυτόν τον προορισμό;\nΌ,τι και αν σας αρέσει, αυτός ο προορισμός (Ντάμπλβιου) έχει κάτι για όλους. Οι επισκέπτες δεν θα βρουν πολλά γνωστά αξιοθέατα στην περιοχή (Ντάμπλβιου), αλλά δεν θα χρειαστεί να πάνε μακριά, για να επισκεφτούν μέρη όπως: Σίτι Μπιτς και Βασιλικό Πάρκο και Βοτανικός Κήπος. Στα δημοφιλή αξιοθέατα στη γύρω περιοχή συμπεριλαμβάνονται: Στάδιο Domain Stadium και Κέντρο ανακάλυψης SCITECH.\nΝτάμπλβιου: Πού να μείνετε\nΕίτε σκοπεύετε να μείνετε πολύ, είτε μόνο για ένα σαββατοκύριακο, ο προορισμός αυτός (Ντάμπλβιου) έχει καταλύματα για κάθε τύπο ταξιδιώτη. Μπορείτε να βρείτε έως και 1650 προσφορές για καταλύματα στην περιοχή (Ντάμπλβιου) στη Hotels.com, ορισμένα εκ των οποίων με έκπτωση έως και 51%. Έχουμε τιμές δωματίων που ξεκινούν από 8 USD τη νύχτα και παρακάτω θα βρείτε τα ξενοδοχεία με βάση την αξιολόγηση με αστέρια σε Ντάμπλβιου, καθώς και στη γύρω περιοχή:\nΝτάμπλβιου: Τρόποι μετάβασης\nΠετάξτε σε: Περθ, Δυτική Αυστραλία (PER), 17,4 χλμ. από το κέντρο της πόλης (Ντάμπλβιου).\nΝτάμπλβιου: Τι να δείτε στη γύρω περιοχή\n• Σίτι Μπιτς (5,3 χλμ. από το κέντρο της πόλης)\n• Στάδιο Domain Stadium (7,2 χλμ. από το κέντρο της πόλης)\n• Κέντρο ανακάλυψης SCITECH (8,2 χλμ. από το κέντρο της πόλης)\n• Χάιντ Παρκ (8,8 χλμ. από το κέντρο της πόλης)\nΝτάμπλβιου: Πότε να πάτε


Η Sara Santos και ο Carlos Andre ανοίγουν την καρδιά τους\nΠαρασκευή 17 Ιανουαρίου 2014 23:49\nΕκείνος ένας αρκετά έμπειρος ποδοσφαιριστής προερχόμενος από την Πορτογαλία μια χώρα με υψηλό ποδοσφαιρικό επίπεδο, εκείνη επίσης με καταγωγή από την Πορτογαλία μοντέλο με διεθνή καριέρα και παρουσία στις διεθνείς πασαρέλες. Η στρογγυλή θεά έφερε τον ποδοσφαιριστή από την Ιβηρική στον Τύρναβο και η Sara βρέθηκε στην πόλη μας για να περάσει τις ημέρες των γιορτών κοντά στον αγαπημένο της. Ο υπεύθυνος του γραφείου τύπου της ΠΑΕ ΤΥΡΝΑΒΟΣ και admin του paetirnavosfc.gr Πασχάλης Δημάκης είχε την ευκαιρία να μιλήσει μαζί τους και να σας παρουσιάσει μια διαφορετική συνέντευξη.\nΣάρα καλωσόρισες στην Ελλάδα και στην πόλη μας οι πρώτες σου εντυπώσεις. Είναι η πρώτη φορά που βρίσκεσαι στην Ελλάδα;\n«Ναι είναι η πρώτη φορά που βρίσκομαι στην χώρα σας! Κρύο, πολύ κρύο! (χαμόγελα),αλλά μου αρέσει! Μου αρέσει ο Τύρναβος είναι ημέρες γιορτών και μου άρεσε ο τρόπος που είναι στολισμένα τα σπίτια, τα μαγαζιά και η πόλη. Πήγα στην Λάρισα μια πραγματικά εντυπωσιακή πόλη με πολύ ωραία μαγαζιά, καφέ και καλοντυμένους και ευγενικούς ανθρώπους».\nΟι άνθρωποι όμως δεν είναι κρύοι... (γέλια). Δεν ξέρω αν το πρόσεξες αλλά παρά τα γνωστά προβλήματα που αντιμετωπίζουμε σαν λαός την συγκεκριμένη χρονική περίοδο, προσπαθούμε να χαμογελάμε...\n«Πράγματι το πρόσεξα και διαπίστωσα ότι οι άνθρωποι είναι ζεστοί, φιλικοί και χαμογελούν. Μάλιστα μου έκανε εντύπωση ότι βρεθήκαμε με τον Carlos σε ένα εστιατόριο στην Λάρισα και τα παιδιά που δουλεύουν εκεί έκαναν τα πάντα να μας εξυπηρετήσουν και να κάνουν την εκεί παραμονή μας όσο το δυνατόν πιο ευχάριστη και φάνηκε ότι ήταν αυθόρμητο και όχι αυστηρά επαγγελματικό».\nΕίσαι με τον Carlos αρκετά χρόνια, η δουλειά σου είναι τέτοια που σήμερα βρίσκεσαι εδώ, αύριο στην Πορτογαλία, Αμερική και όπου αλλού χρειάζεται, Πόσο δύσκολο είναι αυτό για την σχέση σας;\n«Είναι πραγματικά δύσκολο, το πιο δύσκολο πράγμα σε τέτοιου είδους σχέση είναι η απόσταση, μου λείπει. Είχα να δω τον Carlos 3 ολόκληρους μήνες, ήρθα από την Πορτογαλία στον Τύρναβο και πριν την Πορτογαλία ήμουν στην Νέα Υόρκη και γενικά είμαι με μια βαλίτσα στο χέρι και σε ένα αεροπλάνο λόγω της δουλειάς μου».\nΒλέπω όμως τα καταφέρνετε γιατί αγαπά ο ένας τον άλλο και η αγάπη είναι η «θεραπεία»...\nCarlos: «Πράγματι έτσι είναι γιατί είμαστε μακριά και αν δεν υπάρχει αγάπη δεν υπάρχει τίποτα...».\nSara: «Και επίσης εμπιστοσύνη πάνω από όλα!».\nΠοιός έχει τους πιο πολλούς φανς; (γέλια).\nCarlos: «Η Σάρα! (γέλια).Έχει πολλούς!! Αλλά υπάρχει σεβασμός στην καριέρα του ενός από τον άλλο».\nSara: «Έχει και ο Carlos και το διαπίστωσα όταν μέναμε μαζί στην Κύπρο αλλά όπως είπε υπάρχει σεβασμός. Άλλωστε η μόδα και το ποδόσφαιρο είναι δυο τελείως διαφορετικά πράγματα».\nCarlos αν και φίλος και συνεργάτης σου μιας και βρισκόμαστε στην ίδια ομάδα ομολογώ οτι η Σάρα είναι μια πανέμορφη γυναίκα.\nΣε συνδυασμό με την προηγούμενη ερώτηση είσαι ζηλιάρης; Απαντάς αλλά δεν θα το γράψω (γέλια).\nCarlos: «Γράψτο δεν έχω πρόβλημα κάποιες φορές ζηλεύω αλλά προσπαθώ να μην το δείχνω (γέλια)». Sara: (γέλια και μια μορφή ικανοποίησης στο πρόσωπο).\nΣάρα δοκίμασες την ελληνική κουζίνα, πως σου φάνηκε;\n«Δοκίμασα και μπορώ να πω ότι το φαγητό στην Ελλάδα είναι εξαιρετικό! Βεβαίως είχα κάποια ιδέα αφού ζήσαμε με τον Carlos στην Κύπρο οπού μαγειρεύουν «ελληνικά».\nΕσύ Carlos βρίσκεσαι εδώ από το καλοκαίρι τι λες;\n«Το φαγητό στην Ελλάδα είναι πολύ ωραίο και μου αρέσει πολύ αλλά φιλέ μου και εσύ αν κάποτε επισκεφθείς την Πορτογαλία πιστεύω ότι το φαγητό θα σου μείνει αξέχαστο».\nΣάρα αν δεχθείς μια πρόταση συνεργασίας απο την Ελλάδα θα το σκεφτόσουν;\n«Νομίζω ότι με τις σημερινές οικονομικές συνθήκες που επικρατούν στην Ελλάδα είναι λίγο δύσκολο να συμβεί κάτι τέτοιο επειδή το επίπεδο σε σχέση με άλλα χρόνια έχει κατέβει σε όλα τα επαγγέλματα λόγω της οικονομικής κρίσης. Και φυσικά όχι γιατί θα ζητούσα εγώ κάτι το εξωπραγματικό αλλά γιατί ο κόσμος έχει πιστεύω άλλες προτεραιότητες πλέον οπότε η μόδα περνά σε δεύτερη μοίρα».\nΠοία είναι η αγαπημένη σου ποδοσφαιρική ομάδα;\n«Στην Πορτογαλία; Η Μπελενένσες!! Στην Κύπρο ο ΑΠΟΕΛ λόγω και κάποιας επαγγελματικής συνεργασίας που είχα με την ομάδα και φυσικά στην Ελλάδα Τύρναβος!».\nΓνωρίζεις πράγματα σχετικά με το ποδόσφαιρο; Κανονισμούς, θέσεις παικτών;\n«Οχι! Γνωρίζω ελάχιστα πράγματα. Αρκεί να σου πω ότι ο Carlos έχει προσπαθήσει 100 φορές να μου εξηγήσει τι είναι το οφσαίντ και το πέναλτι!(γέλια).Για μένα το ποδόσφαιρο είναι μια μπάλα και 22 άνδρες που τρέχουν πίσω της προσπαθώντας να την βάλουν σε ένα τέρμα και νομίζω ότι είναι εύκολο».\nCarlos: «Δεν είναι όμως πίστεψε με! Είναι πάρα πολύ δύσκολο! Αλλιώς θα έπαιζαν όλοι ποδόσφαιρο! (γέλια)».\nΤώρα θα κάνω και στους δυό σας μια «κακή» ερώτηση. Το 2004 η Ελλάδα κατέκτησε τον τίτλο της πρωταθλήτριας Ευρώπης νικώντας την Πορτογαλία 2 φορές, τα συναισθήματα σας;\nSara: «Έκλαιγα, έκλαιγα πολύ! Ήμουν πολύ θυμωμένη βλέποντας τους έλληνες οπαδούς να πανηγυρίζουν κάνοντας μάλιστα υπερβολική φασαρία! Ήθελα να τους σκοτώσω (γέλια). Θυμάμαι ότι όταν ξεκίνησε το EURO οι συμπατριώτες μου έλεγαν ότι με την Ελλάδα παίζουμε θα είναι εύκολο και ότι ίδιο έλεγαν και στον τελικό αλλά δυστυχώς αποδείχθηκε ότι μόνο εύκολο δεν ήταν».\nCarlos: «Φίλε πίστεψε με ήταν πολύ δύσκολο για εμάς! Ίσως να μην ξανά έχουμε τέτοια ευκαιρία. Το πρόβλημα για την Πορτογαλία είναι ότι βλέπει τις μικρές ομάδες με υπεροψία».\nCarlos όσο δύσκολο και αν είναι αυτό για κάποιο ποδοσφαιριστή κάποτε θα πρέπει να κρεμάσεις τα παπούτσια σου. Τι θα κάνεις μετά από αυτό:\n«Δεν μπορώ να φανταστώ την ζωή μου μακριά από το ποδόσφαιρο! Ίσως να προσπαθήσω να γίνω προπονητής γιατί δεν θέλω να μου λείψει το γήπεδο και τα συναισθήματα που σε πλημμυρίζουν όταν είσαι σε αυτό. Παίζω αρκετά χρόνια ποδόσφαιρο και μου είναι πολύ δύσκολο να φανταστώ ότι θα κάνω κάτι άλλο εκτός από αυτό».\nΜετράς αρκετά χρόνια παρουσίας στα γήπεδα θα ήθελα την γνώμη σου για το ελληνικό ποδόσφαιρο και αν υπάρχει διαφορά με το κυπριακό.\n«Όταν πρωτοπήγα στην Κύπρο είχα μια λανθασμένη εντύπωση σχετικά με το επίπεδο του κυπριακού πρωταθλήματος αλλά γρήγορα κατάλαβα το λάθος μου βρισκόμενος σε ένα πρωτάθλημα με μεγάλο ανταγωνισμό και πολύ δυνατές ομάδες. Πιστεύω ότι η 1η κατηγορία στην Κύπρο είναι καλύτερη σε επίπεδο σε σχέση με την football league στην Ελλάδα αν και τα τελευταία χρόνια και εκεί λόγω της κρίσης το επίπεδο έπεσε».\nΈχεις κάποια συμβουλή να δώσεις στα νέα παιδιά που ξεκινούν τώρα να κάνουν καριέρα στο ποδόσφαιρο;\n«Ναι! Να μην αφήνουν το χρόνο να περνά και επαναπαύονται στο ότι είναι νέοι και έχουν χρόνο να καταφέρουν κάτι. Γιατί ο χρόνος περνά και τότε ίσως είναι αργά. Να δουλεύουν καθημερινά να προσέχουν το σώμα τους και την εξωγηπεδική τους ζωή. Μόνο μέσα από την σκληρή δουλειά και την συγκέντρωση και αν αγαπούν αυτό που κάνουν θα μπορέσουν να καταφέρουν κάτι».\nΗ οικονομική κρίση έχει επηρεάσει όλους μας και σε επαγγελματικό και σε οικονομικό επίπεδο, θα ήθελα την γνώμη σας για αυτό το θέμα...\nSara: «Έχω την εντύπωση ότι οι πολιτικοί με τις επιλογές τους έχουν μερίδιο ευθύνης για την σημερινή κατάσταση αλλά νομίζω ότι την μεγαλύτερη ευθύνη την έχουμε εμείς που τους επιλέγουμε. Έχουμε μετατραπεί σε καταναλωτικές μηχανές αγοράζοντας πράγματα που στην ουσία δεν χρειαζόμαστε π.χ 2ο αυτοκίνητο, και ξοδεύοντας περισσότερα από αυτά που βγάζουμε οδηγηθήκαμε σε αυτήν την κατάσταση ξοδεύοντας για την επίδειξη μας και οχι πραγματικά για τις ανάγκες μας».\nCarlos: «Θα συμφωνήσω με την Σάρα περί επιλογών και λανθασμένου τρόπου ζωής και θα συμπληρώσω ότι με την αλόγιστη χρήση μιας πιστωτική κάρτα που όλοι είχαν στο χέρι δημιουργήθηκε η εντύπωση ότι η ζωή μας άλλαξε άλλα τα πράγματα είναι διαφορετικά. Ενώ αν βάζεις κάποιο στόχο που πραγματοποιείς σιγά σιγά μπορείς να νιώσεις την ικανοποίηση ότι τα κατάφερες ως τον επόμενο στόχο».\nΑφού σας ευχαριστήσω για την όμορφη συζήτηση που κάναμε θα ήθελα ως επίλογο να στείλετε στους φιλάθλους της ομάδας αλλά και σε όποιον διαβάσει αυτή την συνέντευξη τις ευχές σας για την χρονιά που ξεκίνησε.\nCarlos: «Θα ήθελα καταρχήν να ευχηθώ στους φιλάθλους και σε όλο τον κόσμο υγεία και κάθε τι που περιμένουν να γίνει πραγματικότητα. Να τους ευχαριστήσω για την στήριξη τους σε κάθε ματς που δίνουμε στο στάδιο Αλκαζάρ και να τους υποσχεθώ ότι θα κάνουμε σε όλα τα παιχνίδια το καλύτερο παίζοντας παράλληλα όμορφο ποδόσφαιρο».\nSara:»Εύχομαι με την σειρά μου σε όλο τον κόσμο που έχει χάσει την δουλειά του και περνά δύσκολα αυτή την εποχή να μην χάσει την ελπίδα του και μακάρι σε όλους τα πράγματα αυτή την χρονιά να είναι πολύ καλύτερα από τις προηγούμενες. Να έχουν όλοι την υγεία τους και να είναι ευτυχισμένοι».


Τα 5 καλύτερα ξενοδοχεία όπου επιτρέπονται τα κατοικίδια - Criccieth\nΤα καλύτερα ξενοδοχεία όπου επιτρέπονται τα κατοικίδια - Criccieth, Ουαλία\nCriccieth - Ξενοδοχεία όπου επιτρέπονται τα κατοικίδια\nCriccieth: Άλλα ξενοδοχεία εκεί κοντά (18)\n4,1 χλμ. από Criccieth\nΝο 2 από 4 ειδικά καταλύματα: Morfa Bychan\nΝο 10 από 12 B&B: Porthmadog\n11,0 χλμ. από Criccieth\nΝο 17 από 21 ειδικά καταλύματα: Pwllheli\n11,1 χλμ. από Criccieth\nΝο 2 από 21 ειδικά καταλύματα: Pwllheli\n11,2 χλμ. από Criccieth\nΝο 2 από 6 B&B: Talsarnau\n11,6 χλμ. από Criccieth\nΝο 1 από 2 B&B: Llandanwg\nΝο 5 από 15 B&B: Pwllheli\nΝο 12 από 15 B&B: Pwllheli\nΝο 1 από 1 B&B: Llwyndyrys


Αγιασμός και αισιοδοξία για τη νέα χρονιά - Δημοκρατική της Ρόδου\nΑγιασμός και αισιοδοξία για τη νέα χρονιά\n25 Σεπτεμβρίου 2018 9:28 πμ | Μάκης Δούβαλης\nΜε τις ευχές και φέτος του Πατέρα Ιωάννη Χαλικιά έγινε και φέτος ο αγιασμός στις τάξεις της Κ.Α.Ε. Κολοσσός, λίγες μέρες πριν ξεκινήσουν οι επίσημες αγωνιστικές υποχρεώσεις της ομάδας. Ο πρόεδρος της Κ.Α.Ε. Μιχάλης Κόκκινος, αν και πριν από λίγο καιρό είχε ένα σοβαρό πρόβλημα υγείας (έσπασε το ισχύο του), βρέθηκε κανονικά στο γήπεδο, όπως και τα περισσότερα μέλη του Δ.Σ. της ομάδας και φυσικά το «παρών» έδωσαν οι αθλητές και το προπονητικό επιτελείο. Μάλιστα o παπά-Γιάννης μετά το τέλος του αγιασμού ευλόγησε τις… μπάλες και τα καλάθια, ενώ μετά από πέντε προσπάθειες ευστόχησε σε προσπάθεια του για σουτ. Αυτή τη φορά οι «θαλασσί» προτίμησαν να γίνει ο αγιασμός χωρίς τους πολιτικούς φορείς και τον κόσμο και μέσα σε οικογενειακό κλίμα.\n«ΝΑ ΤΕΡΜΑΤΙΣΟΥΜΕ… ΤΕΤΑΡΤΟΙ»\nΟ πρόεδρος της Κ.Α.Ε. Κολοσσός Μιχάλης Κόκκινος στην ομιλία του, καλωσόρισε τους παίκτες στην ομάδα και ζήτησε από το Νίκο Βετούλα να τους κάνει… ένα! Ο έμπειρος παράγοντας είπε μεταξύ άλλων: «Καλωσορίζω τους παίκτες στη μεγάλη ομάδα του Κολοσσού. Εύχομαι καλή μπασκετική χρονιά σε όλους σας. Έχουμε μία νέα ομάδα και φέτος και πιστεύω ότι ενωμένοι θα πάμε μπροστά. Ο στόχος μας φέτος είναι να τερματίσουμε στην τέταρτη θέση και δεν θέλω αντιρρήσεις. Αν είστε ενωμένοι και αγαπημένοι, μπορείτε να πετύχετε πολλά πράγματα. Να παίζετε ο ένας για τον άλλο. Εμείς στη Ρόδο είμαστε φιλόξενος λαός. Όταν παίζετε καλά και με ψυχή, ο κόσμος θα σας αγαπήσει. Θα πάθετε πλάκα με αυτό που θα δείτε. Όσον αφορά στον προπονητή μας το Νίκο Βετούλα, θα μείνει για 10 χρόνια στη Ρόδο και… βλέπουμε». Αξίζει να σημειωθεί ότι ο Μιχάλης Κόκκινος έκανε μεγάλη αναφορά τόσο στο Δημήτρη Μαυροειδή από τον οποίο ζήτησε να ηγηθεί της νέας προσπάθειας, όσο και στον αρχηγό Γιάννη Γεωργαλλή.\n«ΝΑ ΔΙΑΤΗΡΗΣΟΥΜΕ ΤΟ ΟΝΟΜΑ ΜΑΣ»\nΟ ένας εκ των δύο μεγάλων χορηγών της ομάδας, ο ξενοδόχος Γιάννης Χατζηλαζάρου μίλησε για τη νέα αγωνιστική περίοδο. «Εύχομαι καλή χρονιά σε όλους. Η διοίκηση θα είναι δίπλα σας σε ότι χρειαστείτε. Όλοι μαζί θα προσπαθήσουμε να πάμε ψηλά την ομάδα. Θέλουμε σύμπνοια και να ξεκινήσουμε δυνατά από την αρχή. Είμαστε ευχαριστημένοι από την παρουσία σας και ο στόχος μας είναι ο Κολοσσός να διατηρήσει το εξαιρετικό όνομα που έχει στο ελληνικό μπάσκετ».\nTO NEO Δ.Σ. ΤΗΣ Κ.Α.Ε. ΚΟΛΟΣΣΟΣ\nΑρκετές αλλαγές πλέον περιλαμβάνει το νέο διοικητικό συμβούλιο της Κ.Α.Ε. Κολοσσός, στο οποίο εισήλθαν νέα πρόσωπα, όπως ο Γιώργος Μαΐλλης, ο Σάββας Ματσαμάς (αντί του Γιώργου Ματσαμά) και ο Μανώλης Μαρκόπουλος. Αναλυτικά το νέο Δ.Σ.\nΑΝΤΙΠΡΟΕΔΡΟΣ: Μιχάλης Μελής\nΤΑΜΙΑΣ: Μιχάλης Μακέστας\nΜΕΛΗ: Γιώργος Γιαννόπουλος, Παναγιώτης Κουνάκης, Γιώργος Μαΐλλης, Μανώλης Μαρκόπουλος, Σάββας Ματσαμάς, Μιχάλης Μπράτιτσης\nΜΟΝΟ ΤΟ ΣΑΒΒΑΤΟ ΜΕ ΡΕΘΥΜΝΟ\nΤο προσεχές Σάββατο στις 12:00 θα διεξαχθεί το ένα και μοναδικό φιλικό παιχνίδι με το Ρέθυμνο στο «Βενετόκλειο». Το αν θα επιτραπεί η είσοδος στο φίλαθλο κόσμο, αυτό θα αποφασιστεί σήμερα από τη διοίκηση της Κ.Α.Ε. Κολοσσός. Πάντως αυτό θα είναι και το τελευταίο τεστ, πριν από τα επίσημα παιχνίδια με το Λαύριο για το κύπελλο Ελλάδας (3 Οκτωβρίου) και τον Προμηθέα Πάτρας για τη Basket League (6 Οκτωβρίου).\nME NEO TMHMA MARKETING\nΑρκετές αλλαγές έγιναν φέτος στην «οικογένεια» του Κολοσσού, αφού δεν συνεχίζει στο τμήμα marketing της Κ.Α.Ε. η Άντα Καραγιάννη. Οι «θαλασσί» θα συνεργαστούν ξανά με την εταιρεία Hi light και συγκεκριμένα με την Φαίδρα Σπανού και την Μπέτυ Βλάχου, οι οποίες είχαν δουλέψει και τη σεζόν 2012-13 στον Κολοσσό.


Ο Άλτον Μπράουν ξέρει ότι μισείς τη συνταγή του για λαζάνια αργής μαγειρέματος: «Ειλεώθηκα» - life quotes\nΟ Άλτον Μπράουν ξέρει ότι μισείς τη συνταγή του για λαζάνια αργής μαγειρέματος: «Ειλεώθηκα»\nΟ Alton Brown δεν έχει ξοδέψει τα τελευταία χρόνια επαναλαμβάνοντας παλιές συνταγές “Good Eats” επειδή ήταν κακές. Λοιπόν, τουλάχιστον όχι όλοι. Υπάρχει αυτή η συνταγή για λαζάνια αργής κουζίνας – η οποία είναι από τις «πιο μισητές» στο ρεπερτόριό του, λέει – αλλά περισσότερα για αυτό αργότερα.\nΟ Μπράουν αποφάσισε να επανεξετάσει την κρυφή του μνήμη για να σκεφτεί πώς άλλαξε ο κόσμος των τροφίμων από τότε που ξεκίνησε η υπογραφή του στο Food Network πριν από περισσότερα από 20 χρόνια. Τότε, το sous vide γινόταν μόνο από λίγους χρισμένους στον κόσμο της εξαιρετικής κουζίνας. Τώρα, ο καθένας μπορεί να πάρει έναν αξιοπρεπή κυκλοφορητή βύθισης που αποστέλλεται όλη τη νύχτα στο κατώφλι του για περίπου 100 $. Η προσβασιμότητα στα συστατικά έχει εκραγεί. Αυτές τις μέρες, ακόμη και τα κυρίαρχα παντοπωλεία διαθέτουν μπαχαρικά όπως σουμάκ και πιπέρι Χαλεπίου.\nΚαι, το πιο σημαντικό, η στάση των ανθρώπων για τη μαγειρική έχει αλλάξει. Είναι πιο τολμηροί, πιο πρόθυμοι να περάσουν χρόνο μάθησης-δοκιμάζοντας στην κουζίνα.\n«Αν είχα δημοσιεύσει μια συνταγή πριν από 10 χρόνια που απαιτούσε το gochujang, οι άνθρωποι θα πίστευαν ότι ήμουν τρελός». Ο Μπράουν, 59 ετών, λέει στο USA TODAY.\nΔεν νιώθει κανένας φόβος να συμπεριλάβει την κορεατική ζυμωμένη πάστα κόκκινου τσίλι στο τελευταίο του βιβλίο μαγειρικής, «Good Eats: The Final Years» (Άμπραμς, 432 σελ., κυκλοφορεί τώρα). Με τον αληθινό τρόπο Alton Brown, εξηγεί τι είναι το καρύκευμα και πώς φτιάχνεται, και το χρησιμοποιεί σε μια συνταγή (το dolsot bibimbap φαίνεται καταπληκτικό).\n«Η κατανόηση ισούται με δύναμη», λέει. «Έχεις δύναμη πάνω στους φόβους σου, άρα έχεις αυτοπεποίθηση αν ξέρεις τι συμβαίνει».\nΤο «Good Eats: The Final Years» οργανώνεται χρονολογικά ανά σεζόν των «Good Eats: Reloaded» και «Good Eats: The Return» επειδή «δεν μπορούσα να σκεφτώ καλύτερο τρόπο να τα κανονίσω», γράφει ο Brown.\nΠεριέχοντας περίπου 150 συνταγές, οι σελίδες είναι γεμάτες με την ιστορία και την επιστήμη του φαγητού και είναι πασπαλισμένες με το πνεύμα και το σαρδόνιο χιούμορ του Μπράουν. Σε μια ενημερωμένη ενότητα σχετικά με το απλό ψητό κοτόπουλο, ο καφές θρηνεί τις γυάλινες σχάρες μπαχαρικών στον πάγκο (“Θα εξαφάνιζα αυτές από τον πλανήτη Γη αν μπορούσα”, μας λέει. “Θα έβγαινα στον κόσμο και θα τις έβαζα με μπουλντόζες σε μια χωματερή.”) Ενώ βελτιώνει τη συνταγή του για παρμεζάνα κοτόπουλου, ο Μπράουν γράφει ότι έμαθε με τον σκληρό τρόπο ότι τα παλαιότερα πιάτα ψησίματος Pyrex φτιάχνονταν με βοριοπυριτικό γυαλί, το οποίο άντεχε στις γρήγορες αλλαγές θερμοκρασίας κάτω από ένα κοτόπουλα κρεατοπαραγωγής, ενώ η νεότερη φόρμουλα χρησιμοποιεί γυαλί σόδα-λάιμ, το οποίο δεν .\nΣτην ενότητα “Lost Season”, η οποία επικεντρώνεται στην 3η σεζόν “Reloaded” που δεν μεταδόθηκε ποτέ, ο Brown προσφέρει την απάντησή του στην πολύ κακή συνταγή του για λαζάνια αργής κουζίνας. Για όσους δεν είναι εξοικειωμένοι, η συνταγή αργής κουζίνας χρησιμοποιεί στρώματα νουντλς, λαχανικά και κρέας μαζί με κατσικίσιο γάλα σε σκόνη και απαιτεί ένα φακό προπανίου για να ροδίσει την επικάλυψη τυριού.\n«Δεν είναι καλό πιάτο», λέει ο Μπράουν. «Ο έξυπνος δεν είναι πάντα έξυπνος».\nΗ νέα του έκδοση, η οποία εκτείνεται σε πολλές σελίδες και τελειώνει με το “The Final Lasagna”, είναι η μεγαλύτερη λαζάνια λαζάνια εκεί έξω, λέει. Συνιστά να κάνετε διακοπές μεταξύ της παρασκευής του ragù alla bolognese και της συναρμολόγησης του τελευταίου πιάτου, επειδή είναι «αρκετή δουλειά».\n«Τελείωσα με τα λαζάνια», λέει ο Μπράουν. «(Αυτός) είναι ο τρόπος για να το κάνεις. Μπορώ να φύγω. έχω εξιλεωθεί».\nΟ Μπράουν κάνει μια περιοδεία βιβλίων, χτυπώντας περίπου δώδεκα πόλεις, συμπεριλαμβανομένου του Σιάτλ. Βάσιγκτων; Νέα Υόρκη; και Ντάλας, και τελειώνει στις 11 Μαΐου στην Ατλάντα. Αν πάτε, μπορεί να ακούσετε κάποιον να ρωτά για τις διάσημες συμβουλές του – όπως να προσθέσετε μαγιονέζα για να πάρετε κρεμώδη ομελέτα ή να ξεκινήσετε τα ζυμαρικά σε κρύο νερό. Αλλά ποια είναι η καλύτερη συμβουλή του, αυτή που λέει ότι είναι το μεγαλύτερο πράγμα που μπορείτε να κάνετε για να βελτιώσετε τη μαγειρική σας;\n«Διαβάστε τη συνταγή», λέει. «Κάτσε και διάβασε το. Μην μαγειρεύετε. Μην αρχίσετε να μαζεύετε κατσαρόλες και τηγάνια. Σημειώστε εάν χρειάζεται. … Αυτό δεν είναι πολύ συναρπαστικό, αλλά είναι πέρα για πέρα αληθινό».\nΤο “Good Eats: The Final Years” δεν είναι απλώς η τέταρτη δόση της σειράς βιβλίων μαγειρικής του franchise: Είναι η τελευταία. Ο Μπράουν λέει ότι έχει τελειώσει με το εμβληματικό σόου –τουλάχιστον προς το παρόν– και δεν θα γυρίσει την 3η σεζόν του «Good Eats: Reloaded».\nΑλλά προτού οι θαυμαστές λιώσουν πιο γρήγορα από τον Gruyère στο φοντί, αυτό δεν σημαίνει ότι έχει τελειώσει με τη διασκέδαση. Ο Brown έχει μια μεγάλη ανακοίνωση σύντομα. Έχει πειράξει ένα έργο που πρόκειται να ξεκινήσει αυτό το καλοκαίρι με μια υπηρεσία ροής. Όταν ρωτήθηκε αν μπορεί να μοιραστεί περισσότερες λεπτομέρειες, απαντά ένα ευγενικό αλλά σταθερό όχι.\n«Αν σας έλεγα, ένα ελικόπτερο γεμάτο δικηγόρους θα κατέβαινε στο κτήριο μου», λέει. «Αυτή τη στιγμή βρίσκομαι σε κατάσταση ρευστότητας, αλλά με καλό τρόπο. Δεν έχω τελειώσει ακόμα.”\nΔείτε αυτές τις συνταγές για να βελτιώσετε το παιχνίδι της κουζίνας σας:


Οι σταρ δείχνουν τις επαύλεις τους που έγιναν στάχτη στην πυρκαγιά της Καλιφόρνια | HuffPost Greece\n12/11/2018 14:24 EET\nΠολλοί σταρ του Χόλιγουντ αντίκρισαν αποκαΐδια εκεί που κάποτε στέκονταν οι πολυτελείς επαύλεις τους.\nΟι δύο πυρκαγιές που ονομάστηκαν Χιλ και Γούλσεϊ και είναι οι πιο φονικές που έχουν πλήξει ποτέ την Καλιφόρνια, έχοντας καταστρέψει αμέτρητα στρέμματα γης και κοστίσει τη ζωή σε 31 ανθρώπους -με 228 να αγνοούνται ακόμη, δεν έκαναν διακρίσεις. Πολλοί είναι και οι σελέμπριτις που είδαν τα σπίτια τους να έχουν καεί ολοσχερώς, μόλις τους επιτράπηκε να επιστρέψουν σπίτι τους.\nΗ Μάιλι Σάιρους είναι ευγνώμων που σώθηκε ο αρραβωνιαστικός της και τα ζώα της, χωρίς να δίνει καμία σημασία στην βίλα της που παραδόθηκε στις φλόγες. H τραγουδίστρια έκλεισε τον λογαριασμό της στο instagram, αφήνοντας μόνο ένα μήνυμα για την πυρκαγιά: «Είμαι από τους τυχερούς. Ο άντρας της ζωής μου και τα ζώα μου είναι καλά και ασφαλή. Το σπίτι μου δεν υπάρχει πια. Είμαι ευγνώμων για όσα έχω. Χίλια ευχαριστώ στους πυροσβέστες».\nΈτσι ήταν το σπίτι της Μάιλι Σάιρους, πριν καεί.\nΟ Τζέραντ Μπάτλερ, ο οποίος είχε ακολουθήσει την εντολή περί υποχρεωτικής εκκένωσης του Μαλιμπού, επέστρεψε στο σπίτι του τη Δευτέρα και είδε την έπαυλή του να έχει γίνει όλη στάχτη. Μόνο κάτι σιδερένιες κολώνες και ένα καμμένο φορτηγό μαρτυρούν ότι εκεί υπήρχε ζωή μέχρι πριν δύο μέρες. Ο γοητευτικός ηθοποιός μοιράστηκε την εμπειρία του στα social media, ευχαριστώντας θερμά τους πυροσβέστες για τη δύσκολη δουλειά που κάνουν. Φορώντας μια μάσκα, ο σταρ φωτογραφήθηκε μπροστά από το καμμένο σπίτι γράφοντας ότι είναι αποκαρδιωτικές οι εικόνες στην Καλιφόρνια.\nΗ Καμίλ Γκράμερ, που πρωταγωνιστεί στις Real Housewives of Beverly Hills, είδε τη βίλα της να γίνεται και ανήρτησε σχετική φωτογραφία, ευχαριστώντας την πυροσβεστική που κατάφερε να απομακρύνει τα αυτοκίνητά της και κάποια προσωπικά αντικείμενα.\nO Ρόμπιν Θικλ, τραγουδιστής του χιτ Blurred Lines, έχασε και εκείνος το σπίτι του στην πυρκαγιά και έβγαλε μια φωτογραφία του γιου του να στέκεται περίλυπος σε μια παραλία, γεμάτη αποκαΐδια.\nΤο μυστήριο του νερού: Νέα θεωρία για την προέλευση του νερού στη Γη\nPLUS: Καλιφόρνια σταρ σπίτια καμένα


Οδοντόκρεμα, αυτή η… άγνωστη! – FAB TODAY\nΟδοντόκρεμα, αυτή η… άγνωστη!\nΟκ! Την ξέρουμε γιατί –ελπίζω – τη χρησιμοποιούμε πολλές φορές τη μέρα!\nΞέρετε όμως ότι έχει και άλλες εκπληκτικές χρήσεις;\nΗ οδοντόκρεμα μπορεί να συρρικνώσει ένα πολύ ενοχλητικό σπυράκι και να μειώσει τη φλεγμονή στο σημείο, αρκεί να βάλεις λίγη ποσότητα από το προϊόν τοπικά και να το αφήσεις να στεγνώσει, όσο απολαμβάνεις τον ύπνο σου.\nΠολλές φορές θα έχεις παρατηρήσει, ότι παρότι χρησιμοποιείς αρκετό ασετόν για να ξεβάψεις τα νύχια σου, εξακολουθεί υπάρχει χρώμα του μανό. Πάρε λοιπόν λίγη ποσότητα λευκαντικής οδοντόκρεμας, άπλωσε την στα νύχια και βούρτσισε τα όπως θα έκανες με τα δόντια σου.\nΑυτή θα μπορούσε να είναι η λύση της γιαγιάς!\nΑν καείς κατά λάθος και δεν έχεις κάποια φαρμακευτική κρέμα, προτίμησε λίγη ποσότητα οδοντόκρεμας, που θα ανακουφίσει αμέσως την περιοχή και να σου χαρίσει το αίσθημα της δροσιάς.\nΣτην περίπτωση που πέρασες όλη σου την ημέρα στην κουζίνα, μαγειρεύοντας συνταγές για τους αγαπημένους σου αλλά τώρα τα χέρια σου μυρίζουν σκόρδο ή κρεμμύδι, μπορείς να τα τρίψεις με λίγη ποσότητα οδοντόκρεμας. Έτσι θα τα καθαρίσεις τόσο από μυρωδιές, όσο και από υπολείμματα τροφών.\nΤα ασημικά σου θέλουν καθάρισμα, αλλά τώρα που το θυμήθηκες σαν να έχουν χάσει λίγο τη λάμψη τους; Βάλε λίγη ποσότητα οδοντόκρεμας σε μια παλιά σου οδοντόβουρτσα και τρίψε τα απαλά για να διώξεις την όποια βρομιά. Μετά, ρίξε τους άφθονο νερό και γυάλισε τα με ένα στεγνό πανί.\nΠριν σκεφτείς να πετάξεις το ρολόι ή το κινητό σου, χρησιμοποίησε την οδοντόκρεμα για να «διώξεις» τις αντιαισθητικές γρατζουνιές που υπάρχουν επάνω τους.\n‘Όταν βάφεις τα μαλλιά σου είναι πολύ πιθανό να γεμίσουν τα χέρια σου λεκέδες από τις βαφές . Το ίδιο μπορεί να πάθει και το δέρμα στο μέτωπο, αλλά και στα αυτιά. Πώς μπορείς να τους απομακρύνεις; Τρίβοντας το δέρμα με οδοντόκρεμα!\nΕάν το πληκτρολόγιο του υπολογιστή σου είναι λευκό, τότε σίγουρα λερώνεται πολύ πιο συχνά από ότι θα περίμενες. Μπορείς να το κάνεις σαν καινούριο, αποσυνδέοντας τη συσκευή και καθαρίζοντας το με οδοντόκρεμα και ένα πανί.\nCategories Fab Today•Tags Fab Today, ΟΔΟΝΤΟΚΡΕΜΑ, ΧΡΗΣΕΙΣ\nPrevious Κνωσός 3D!\nNext Ανεκπλήρωτοι έρωτες!


Ζέστη ατμόσφαιρα - Κριτικές για Bukka Home Bar, Αρεόπολη, Ελλάδα - Tripadvisor\nΝυχτερινή ζωή, Αρεόπολη\nΜπαρ και κλαμπ, Αρεόπολη\nΑρεόπολη: Δημοφιλείς κατηγορίες\nΜνημεία και αξιοθέατα, Αρεόπολη\nΘρησκευτικές τοποθεσίες και ιεροί χώροι, Αρεόπολη\nΜουσεία ιστορίας, Αρεόπολη\nΑρεόπολη: Συχνές αναζητήσεις\nΖέστη ατμόσφαιρα - Bukka Home Bar\nΝο 1 από 4 δραστηριότητες - Αρεόπολη\n“Δροσερό και φιλόξενο”\nΕίχε ζέστη και θέλεις δε θέλεις, θα προσέξεις το πράσινο που καλύπτει τα τραπεζάκια από τον ήλιο... διαβάστε περισσότερα\nΥπέροχο φιλόξενο περιβάλλον. Όμορφη διακόσμηση... Λογικές τιμές. Ωραία στάση για να πιείς το... διαβάστε περισσότερα\nΚριτική για: Bukka Home Bar\nΠολύ όμορφος και ζεστός χώρος. Ωραία ατμόσφαιρα. Πολύ καλή εξυπηρέτηση από την κοπέλα που ήταν εκει και πολύ ευγενική. Απλά η ζέστη σοκολάτα είχε περισσότερη γεύση γάλακτος από ότι έπρεπε ο καφές μια χαρά.\nΡωτήστε το χρήστη spiridoulab2019 για το Bukka Home Bar\nΔροσερό και φιλόξενο\nΕίχε ζέστη και θέλεις δε θέλεις, θα προσέξεις το πράσινο που καλύπτει τα τραπεζάκια από τον ήλιο. Άψογο για ένα διάλειμμα στους ταξιδιώτες.\nΡωτήστε το χρήστη 390apostolosk για το Bukka Home Bar\nΥπέροχο φιλόξενο περιβάλλον. Όμορφη διακόσμηση... Λογικές τιμές. Ωραία στάση για να πιείς το καφεδάκι σου η το κοκτέιλ σου. Κρυμμένο σε μια όμορφη γωνία στην μέση του πεζόδρομου της Αερόπολης.\nΡωτήστε το χρήστη peiratis76 για το Bukka Home Bar\nΜπράβο στον ιδιοκτήτη που εχει μια λίστα με premium cocktail σε εξαιρετική απόδοση και ποιότητα !\nΟτι και να ήπιαμε στην παρέα μείναμε ευχαριστημένοι λες και ήταν το ποτό τους απο χρονια !\nΡωτήστε το χρήστη kskostas για το Bukka Home Bar\nΠολύ γραφικό μαγαζί\nΚάνοντας την βολτα μας νωρίς το απόγευμα στην Αρεόπολη, μετά από μπάνιο θελήσαμε να πιούμε ένα καφέ. Κάτσαμε λοιπόν σε αυτό το μαγαζί γιατί ειχε μια υπέροχη Μπουκαμβιλια. Πήραμε ένα Frostichino αν το γράφω καλά με Σοκολάτα και ενα Moka για την μικρη μας. Και τα δύο ήταν εξαιρετικά. Δεν έχω δοκιμάσει τόσο ωραίο ρόφημα. Αλλά και ο απλός καφές του μπαμπά μας ήταν ωραιος. Η εξυπηρέτηση αρκετά φιλική. Είχε και τέλεια κοκτέιλ. Σίγουρα την επόμενη φορά θα παμε βράδυ για να τα δοκιμάσουμε.\nΡωτήστε το χρήστη christinalL3647XD για το Bukka Home Bar\nΠολύ όμορφο μαγαζί αλλά δυστυχώς πολύ κακή ποιότητα παροχών. Η σπιτική λεμονάδα που παραγγείλαμε ήταν άθλια. Μάλλον σόδα με στυμένο λεμόνι και φαίνονταν και τα κουκούτσια. Κόστος 6.50 ευρω!!! Η υπάλληλος πολύ πιεστική να πάρουμε οπωσδήποτε ποτό. Κρίμα..\nΡωτήστε το χρήστη Katerina B για το Bukka Home Bar


Κυριακή του Πάσχα 2019: Τι γιορτάζουμε\n#Tags: Κυριακή του Πάσχα\n28/04/19 • 08:44 | UPD 28/04/19 • 08:44\nΗ ορθόδοξη θεώρηση για την Ανάσταση συμπυκνώνεται στον ύμνο: «Χριστός Ανέστη εκ νεκρών, θανάτω θάνατον πατήσας και, τους εν τοις μνήμασι ζωήν, χαρισάμενος». Τους πρώτους μετά Χριστόν αιώνες, οι εορτασμοί της Μεγάλης Εβδομάδας και του Πάσχα δεν υπήρχαν, καθώς οι Χριστιανοί ήταν μια διωκόμενη μειονότητα. Όλα άλλαξαν τις ημέρες του Αυτοκράτορα Κωνσταντίνου του Μεγάλου και οι πρώτες λειτουργίες της Μεγάλης Εβδομάδας ξεκίνησαν στην Ιερουσαλήμ.\nΤο Χριστιανικό Πάσχα πιστεύεται ότι έχει τις ρίζες του στο Εβραϊκό Πεσάχ. Το Πεσάχ ήταν η πρώτη από τις τρεις ετήσιες μεγάλες εορτές των Ισραηλινών, η οποία γιορταζόταν στις αρχές της Άνοιξης. Η λέξη Πάσχα είναι ελληνοποιημένη απόδοση του Πεσάχ και σημαίνει Διάβαση. Οι μεν Εβραίοι γιορτάζουν τη διάβασή τους από την Ερυθρά θάλασσα και την απελευθέρωσή τους από τη φαραωνική δουλεία.\nΜε απόφαση της Α’ Οικουμενικής Συνόδου, το 325 μ.Χ, το Πάσχα ορίστηκε να εορτάζεται σ’ όλη τη Χριστιανοσύνη την πρώτη Κυριακή μετά την πανσέληνο της εαρινής ισημερίας και μετά το εβραϊκό Πάσχα, προκειμένου να τηρείται η σειρά των γεγονότων. Όμως, από την εισαγωγή του Γρηγοριανού ημερολογίου, Ανατολικοί και Δυτικοί Χριστιανοί γιορτάζουν το Πάσχα σε διαφορετικές ημερομηνίες, οι μεν βάσει του παλαιού ημερολογίου, οι δε βάσει του νέου. Αν και το Οικουμενικό Πατριαρχείο έχει υιοθετήσει το νέο ημερολόγιο από τις αρχές του 20ου αιώνα, για το Πάσχα ακολουθεί το παλαιό.\nΟι προσπάθειες για κοινό εορτασμό μεταξύ όλων των δογμάτων και ομολογιών του Χριστιανισμό δεν έχουν ευοδωθεί ως σήμερα. Στην Πάτμο την Κυριακή του Πάσχα στο Μοναστήρι της Πάτμου γίνεται η 2η Ανάσταση κατά την οποία το Αναστάσιμο Ευαγγέλιο διαβάζεται σε επτά γλώσσες και από τον ηγούμενο μοιράζονται κόκκινα αυγά στους πιστούς.\nΤο Πάσχα ή Λαμπρή για τους Έλληνες είναι η κορυφαία γιορτή του χρόνου. Γιορτάζεται σε όλη την Ελλάδα με το σούβλισμα των αρνιών, το τσούγκρισμα των κόκκινων αυγών, με τραγούδια και χορούς. Όλη η εβδομάδα που ακολουθεί η λεγόμενη Διακαινήσιμη είναι γιορτινή και σύμφωνα με το Τυπικό της Εκκλησίας δεν νηστεύουμε ούτε την Τετάρτη και την Παρασκευή αυτής της εβδομάδας. Οι πιστοί κυρίως στα παλιότερα χρόνια για 40 μέρες μετά το Πάσχα όταν συναντιούνταν οπουδήποτε δεν χαιρετιόντουσαν με τον συνηθισμένο τρόπο αλλά με το Χριστός Ανέστη και Αληθώς Ανέστη. Η Εκκλησία μας για 40 μέρες μετά το Πάσχα έχει καθιερώσει και την λεγόμενη Αναστάσιμη Προσευχή.\nΕισηγούνται στον Τσίπρα να διώξει τον Πολάκη! – Ποιοι άλλοι δέχονται κριτική


Φίλιπς: Το νέο αστέρι της Αγγλίας είναι Τζαμαϊκανός και τραγουδάει για αυτόν όλη η φυλακή! (pics) | ShootandGoal\nΜέσα σε μία ομάδα αστέρων, πολλοί ήταν λογικό να μην γνωρίζουν τον Κάλβιν Φίλιπς. Ο ίδιος φρόντισε να συστηθεί και μαζί του γίνεται γνωστή η ζωή του, που παραπέμπει σε τραβηγμένο σενάριο.\nΧάρι Κέιν, Μέισον Μάουντ, Φιλ Φόντεν, Μάρκους Ράσφορντ, Τζακ Γκρίλις. Όλοι αυτοί είναι μέλη της εθνικής Αγγλίας και θεωρούνται παγκόσμιοι αστέρες του ποδοσφαίρου, αλλά στην πρεμιέρα των «τριών λιονταριών» κόντρα στην Κροατία ο πραγματικός σούπερ-σταρ ήταν ένα παιδί με ράστα, που «κατάπινε» χιλιόμετρα σε κάθε πιθανό και απίθανο σημείο του γηπέδου.\nΟ λόγος για τον Κάλβιν Φίλιπς, που αγωνίζεται στη Λιντς και όχι μόνο βρήκε χώρο στην ενδεκάδα της εθνικής Αγγλίας, αλλά θεωρείται πλέον ένα αναπόσπαστο «γρανάζι» για τον Γκάρεθ Σάουθγκεϊτ, που δικαιώθηκε απόλυτα για την εμπιστοσύνη στον 25χρονο. Στην πραγματικότητα υπήρχε πολύ μεγάλη δυσπιστία για τον παίκτη του Μαρσέλο Μπιέλσα. Κανείς δεν έδωσε σημασία μέσα στον χρόνο, όταν αυτός επέλεξε την εθνική Αγγλίας αντί για την Τζαμάικα, στην οποία θα μπορούσε επίσης να αγωνιστεί. Κανείς δεν πίστευε ότι στην πραγματικότητα ο Φίλιπς θα έφτανε σε αυτό το επίπεδο.\nΩστόσο, για τον ίδιο η εποχή του κορωνοϊού λειτούργησε ευεργετικά και από μία εκπληκτική σεζόν με τα «παγώνια» είναι παρών με την εθνική Αγγλίας, ανατρέποντας προγνωστικά και δεδομένα, μια κατάσταση στην οποία έχει συνηθίσει και ήταν υποχρεωμένος να μάθει να τη χειρίζεται για να επιβιώσει. Γεννημένος στο Λιντς από εξαιρετικά φτωχή οικογένεια, με πατέρα Τζαμαϊκανό που ήταν εντός-εκτός φυλακής και σήμερα μπορεί να του μιλήσει μόνο μέσω τηλεφώνου. «Πότε είναι στη φυλακή, πότε είναι εκτός φυλακής. Από την αρχή έμπλεξε με κακές παρέες, με ναρκωτικά, καβγάδες κι ό,τι άλλο μπορεί να φανταστεί κανείς. Ποτέ δεν γνώρισε τον πατέρα του. Ήταν ο μοναδικός μαύρος στη γειτονιά του και στο σχολείο. Ήταν τρελό», εξηγεί ο Φίλιπς που εκμυστηρεύτηκε ότι όταν μίλησε μαζί του από το τηλέφωνο για πρώτη φορά μετά την άνοδο της Λιντς στην Premier League, άκουγε όλη τη φυλακή να τραγουδά τον ύμνο της ομάδας «Marching on Together», χτυπώντας τους τοίχους, πανηγυρίζοντας τη μεγάλη επιτυχία.\nΒέβαια, αυτό το ξέσπασμα από τους τρόφιμους της φυλακής θα μπορούσε να το ακούσει και χωρίς τηλέφωνο, αφού το προπονητικό κέντρο της Λιντς απέχει περίπου 300 μέτρα από το σωφρονιστικό κέντρο που βρίσκεται ο πατέρας του. Κάθε μέρα ο Φίλιπς περνά από εκεί, ωστόσο σπάνια κάνει χρήση του επισκεπτηρίου.\nΈχει προστασία από τον ουρανό\nΚάποιοι στη θέση του ενδεχομένως να είχαν πάρει τον… στραβό τον δρόμο. Οι δικαιολογίες πολλές και εύκολες. Παρ’ όλα αυτά, ο Κάλβιν Φίλιπς θεωρεί τον εαυτό του τυχερό, που είχε τη μητέρα του, τα αδέρφια του και κυρίως την αγαπημένη του γιαγιά, Βαλ, που έφυγε από τη ζωή τον περασμένο Φεβρουάριο. «Όταν κλήθηκε στην εθνική ομάδα, μου είπε: “Έχω να σου πω κάποια νέα”. Του λέω: “Παντρεύεσαι; Περιμένετε παιδί;”. Όταν μου είπε ότι τον πήρε τηλέφωνο ο Γκάρεθ Σάουθγκεϊτ, δεν μπορούσα να το πιστέψω. Θεέ μου. Είμαι τόσο περήφανη για εκείνον», είχε πει η Βαλ στο ITV.\nΓια τον Φίλιπς, η γιαγιά του είναι ο ένας φύλακας-άγγελός του, καθώς έχει και δεύτερο, σχεδόν από την πρώτη μέρα της ζωής του. Συγκεκριμένα, ο 25χρονος είναι τρίδυμος, αφού η μητέρα του γέννησε άλλα δύο κοριτσάκια, ωστόσο ένα εξ αυτών, η Λακρίσα, δεν τα κατάφερε και πέθανε, έπειτα από δύο μήνες ζωής.\n«Στα γενέθλιά μας, στις 2 Δεκεμβρίου, πάντα ευχόμαστε και για την ψυχή της Λακρίσα. Πάντα αφήνουμε λουλούδια στον τάφο της και θυμόμαστε τη μέρα που έφυγε. Τη σκέφτομαι όταν παίζω. Την έχω τατουάζ στο χέρι. Για αυτό πάντα φιλάω αυτό το σημείο και δείχνω στον ουρανό», είχε πει σε συνέντευξή του στους «Times», με τον ίδιο να γράφει στο Instagram, στα τελευταία του γενέθλια. «Χρόνια πολλά στις δύο πανέμορφες αδερφές μου. Στη μία που είναι πάντα δίπλα μου και στην άλλη που πάντα με προσέχει και με φροντίζει από ψηλά. Σας αγαπάω».’\nΟ αντι-σταρ που όλοι γουστάρουμε\nΚαι τώρα έρχεται η στιγμή, που θα μπορούσαμε όλοι να αναλογιζόμαστε σε τέτοιες περιπτώσεις. Πώς θα συμπεριφερόμασταν εμείς στα 25 μας, βγάζοντας πλέον πολλά λεφτά, όταν είχαμε ζήσει παιδικά χρόνια μέσα στην ανέχεια, περιμένοντας τα δωρεάν γεύματα στο σχολείο για να σβήσουμε την πείνα μας;\nΑνεξάρτητα από τις απαντήσεις που μπορεί να δώσει ο καθένας, ο Φίλιπς αυτή τη στιγμή είναι μεγάλο «αιμοδότης» στις τράπεζες φαγητού στο Λιντς και έχει εκθειάσει το τεράστιο έργο του Μάρκους Ράσφορντ για τα παιδιά της χώρας.\nΕπιπλέον, ως ένας αντι-σταρ που σέβεται τον εαυτό του, ο Φίλιπς είναι με τη σύντροφό τους από πάρα πολύ μικρή ηλικία, καθώς τη γνώρισε μόλις στα 11 και από τότε είναι μαζί, όσο μπορεί να το πει κάποιος αυτό βάσει αυτών των συνθηκών. Η Μπεχάν μέχρι πρόσφατα είχε δύο δουλειές, ως ρεσεψιονίστ και ως ταμίας σε πιτσαρία, αλλά πλέον δεν χρειάζεται να το κάνει αυτό για προφανείς λόγους.\nΠαράλληλα, ο άσος της Λιντς και της εθνικής Αγγλίας μίλησε για τα όσα έχει ζήσει ως μαύρος, που όμως δεν γίνεται αντιληπτός. «Είμαι τυχερός νομίζω, γιατί πολλοί δεν καταλαβαίνουν ότι είμαι μαύρος. Αν δεν με ξέρεις, αν δεν ξέρεις την οικογένειά μου, δεν καταλαβαίνεις ότι είμαι μαύρος. Αλλά υπάρχουν άνθρωποι δικοί μου, που δεν μπορούν καν να περπατήσουν χωρίς να κοιτάξουν με κακό βλέμμα», έχει αναφέρει στο παρελθόν, κληθείς να σχολιάσει και την υποστήριξή του στο «Black Lives Matter».


Το δεύτερο πλαίσιο παρουσιάζει την πρόβλεψη σωματιδίων (PM και σκόνη της ερήμου) για Soave. Τα αιωρούμενα σωματίδια [PM] είναι μικροσκοπικά στερεά ή υγρά που αιωρούνται στον αέρα. Οι πηγές σωματιδίων μπορούν να είναι φυσικές ή ανθρωπογενείς. Πιό σημαντικά, για τη δημόσια υγεία, είναι τα πολύ μικρά σωματίδια που μπορούν να εισπνευσθούν βαθιά μέσα στον πνεύμονα. Αυτά τα σωματίδια έχουν διάμετρο μικρότερη από 10 μικρά (περίπου το 1/7 του πάχους της ανθρώπινης τρίχας) και ορίζονται ως PM10. Είναι ένα μείγμα υλικών που μπορούν να περιλαμβάνουν καπνό, αιθάλη, σκόνη, αλάτι, οξέα και μέταλλα. Τα σωματίδια σχηματίζονται επίσης από καυσαέρια οχημάτων και βιομηχανιών. Το PM10 είναι ορατό ως θόλωση ή ως αιθαλομίχλη. Τα PM10 είναι από τα πλέον επιβλαβή από όλους τους ατμοσφαιρικούς ρύπους.


Κλέβουν αμπελόφυλλα για να τα πωλήσουν\nΠρώτη καταχώρηση: Πέμπτη, 8 Απριλίου 2010, 13:26\nΣε απόγνωση βρίσκονται πολλοί από τους αμπελουργούς του Νομού Ηρακλείου, καθώς τα αμπέλια τους δέχονται τις συστηματικές επιθέσεις αλλοδαπών, οι οποίοι μαζεύουν τσουβάλια με αμπελόφυλλα, για να τα πωλήσουν στις λαϊκές αγορές. Το συγκεκριμένο πρόβλημα είναι πολύ σοβαρό και έχει επιπτώσεις στην ίδια την παραγωγή σταφυλιών, καθώς με το... μάδημα των αμπελιών καθυστερεί η διαδικασία ωρίμανσης των καρπών, ακόμη και η ποιότητα της ίδια της παραγωγής.\nΕιδικά σε περιοχές, όπως στις Δαφνές, όπου η καλλιέργεια επιτραπέζιων και σκεπαστών σταφυλιών είναι συστηματική και το παραμικρό λάθος ή παρέμβαση επηρεάζει ολόκληρη την πορεία του αμπελιού, οι αμπελουργοί είναι ανάστατοι εξαιτίας των επιθέσεων που δέχονται οι καλλιέργειές τους. Οι καταγγελίες αγροτών που έχουν πέσει θύματα αυτών των επιδρομών, σύμφωνα με τον πρόεδρο του Αγροτικού Συλλόγου Δαφνών, Ναπολέοντα Λουκαδάκη, είναι αρκετές, με τους παραγωγούς να μη μπορούν να προστατεύσουν τις περιουσίες τους.\nΗ καλλιέργεια επιτραπέζιων σταφυλιών επιτάσσει επιδέξιες και προσεκτικές κινήσεις από τους αμπελουργούς, οι οποίοι πρέπει οι ίδιοι να αφαιρούν τα αμπελόφυλλα και να καθαρίζουν την κάθε κουρμούλα, με στόχο τη βελτίωση της παραγωγής και τη διαφύλαξη της ομαλότητας της διαδικασίας. «Πρόκειται για ένα σημαντικό ζήτημα, γιατί η μεγάλη αφαίρεση των φύλλων επιβαρύνει τα αμπέλια και καταστρέφει την παραγωγή. Προκαλείται μεγάλη ζημιά, αφού επηρεάζεται η ποιότητα των σταφυλιών.\nΌταν δεν γίνεται ομαλά η διαδικασία αραίωσης του φυλλώματος, τότε το τελικό αποτέλεσμα είναι συνήθως απογοητευτικό, αφού σε πολλές περιπτώσεις τα σταφύλια μπορεί να βγουν και ανομοιόμορφα» σημειώνει ο κ. Λουκαδάκης.\nΤο συγκεκριμένο δυσάρεστο φαινόμενο ενέχει σοβαρό κίνδυνο και για τη δημόσια υγεία. Και αυτό γιατί οι αλλοδαποί πλιατσικολόγοι κόβουν τα φύλλα, ακόμη κι αν το αμπέλι έχει μόλις ραντιστεί. Μπορεί τα ραντίσματα να έχουν μειωθεί εν συγκρίσει με το παρελθόν, ωστόσο αυτό δεν σημαίνει ότι οι αμπελουργοί δεν προχωρούν στον ψεκασμό των καλλιεργειών τους. Οι αλλοδαποί κόβουν τα αμπελόφυλλα, αδιαφορώντας για το ότι αυτά θα καταλήξουν στο πιάτο των καταναλωτών. Για αυτό ο κ. Λουκαδάκης συνιστά στους Ηρακλειώτες να αγοράζουν φύλλα μόνο από όποιον γνωρίζουν ότι τα έχει κόψει, αφού πρώτα έχει ελέγξει ότι δεν είναι ραντισμένα.\n«Τα ραντίσματα δεν είναι τόσα πολλά όπως στο παρελθόν, όμως πάντα υπάρχει ο κίνδυνος να υπάρξει πρόβλημα στην υγεία του καταναλωτή, σε περίπτωση που καταναλώσει ραντισμένα φύλλα. Για αυτό χρειάζεται ιδιαίτερη προσοχή» επισημαίνει.\nΤελευταία ενημέρωση: Πέμπτη, 8 Απριλίου 2010, 13:26\nΈλεγχοι της Οικονομικής Αστυνομίας σε επιχειρήσεις εμπορίας ολοθουρίων και ψαριών


Πέθανε από κορονοϊό πρόεδρος τοπικής ομάδας ποδοσφαίρου - mirrorsports.gr\nΠέθανε από κορονοϊό πρόεδρος τοπικής ομάδας ποδοσφαίρου\nΘρήνος στο Νέο Κρίκελλο Φθιώτιδας για τον χαμό του 51χρονου Προέδρου της ομάδας Γιώργου Χαντζή από κορονοϊό.\nΣυγκλονισμένος ο ξάδερφός του και πρόεδρος της Κοινότητας του Νέου Κρικέλλου Δημήτρης Χαντζής, περιγράφει στο LamiaReport την τελευταία επικοινωνία που είχε μαζί του. «Ο Γιώργος δεν πίστευε ότι ο κορονοϊός ήταν τόσο επικίνδυνος όσο έλεγαν και δεν είχε κάνει το εμβόλιο. Ακόμη και όταν νόσησε, πίστευε ότι θα το περάσει όπως το κρυολόγημα. Δυστυχώς οι φόβοι όλων μας, που τον παροτρύναμε να εμβολιαστεί, επαληθεύτηκαν», λέει στο LamiaReport και προσθέτει τα τελευταία συγκλονιστικά λόγια του αγαπημένου του ξάδερφου: «Η μεγαλύτερη βλακεία που έκανα στη ζωή μου ήταν να μην κάνω το εμβόλιο. Δημήτρη πες σε όλους να εμβολιαστούν να σώσουμε ζωές»!\n← “Η ΕΡΤ υποτιμά τις ομάδες και τον κόσμο, είναι ντροπή!” → Έρχεται σχίσμα στο παγκόσμιο ποδόσφαιρο; Στα άκρα η κόντρα FIFA – UEFA για το Μουντιάλ


Τσαβδαρίδης: «Δεν γίνεται να λείπει ένα σκαλοπάτι από μία σκάλα» - greekhandball.com\nHome / Ανάπτυξη / ΔΟΥΚΑΣ / Τσαβδαρίδης: «Δεν γίνεται να λείπει ένα σκαλοπάτι από μία σκάλα»\nΤσαβδαρίδης: «Δεν γίνεται να λείπει ένα σκαλοπάτι από μία σκάλα»\nΑνδρέας Οικονόμου August 11, 2020 Ανάπτυξη, ΔΟΥΚΑΣ\nΗ κατάκτηση του Πανελληνίου Πρωταθλήματος Παίδων στη Θεσσαλονίκη, ήταν μια μεγάλη νίκη για τον Δούκα, μία δικαίωση για τη δουλειά, τη φιλοσοφία και τη νοοτροπία του συλλόγου. Καλές οι… μεγάλες νίκες και οι λυτρώσεις, αλλά για τον «αρχιτέκτονα» της ομάδας και εκ των θρυλικών μορφών του ελληνικού χάντμπολ, Κώστα Τσαβδαρίδη, ίδια και ίσως σημαντικότερη αξία έχουν οι μικρές νίκες και κυρίως, η εκμάθηση του τρόπου για να τις κατακτήσει κανείς. Έτσι, ο αθλητής θα φτάσει πιο έτοιμος και σίγουρος για τον εαυτό του στις μεγάλες νίκες και θα τις διαχειριστεί καλύτερα, έχοντας κερδίσει και ως άνθρωπος κατά τη διάρκεια της διαδικασίας βελτίωσης. Ποιος είναι αυτός ο τρόπος; Η υπομονή και η επιμονή, συνδυασμένη, φυσικά, με ταλέντο και σκληρή δουλειά. Το βασικό είναι «να μη βιαζόμαστε», όπως υπογραμμίζει ο κ. Τσαβδαρίδης στη συνέντευξη που παραχώρησε στο greekhandball.com.\nΠώς είναι να μοιράζεται ένας προπονητής-παιδαγωγός τη χαρά 16χρονων παιδιών;\n«Απολαμβάνω να προπονώ αυτά τα παιδιά. Στέκομαι στο γεγονός ότι, μέσα από μικρές επιτυχίες, παίρνουν δύναμη και κουράγιο για να συνεχίσουν. Το μυστικό μας είναι ότι… δεν βιαζόμαστε. Όταν μιλάμε στα παιδιά για επιτυχία, δεν αναφερόμαστε μόνο στο αποτέλεσμα, δεν εστιάζουμε σε αυτό. Επιτυχία είναι και οι μικρές νίκες μέσα στο παιχνίδι, όπως το να κάνει κάποιος τρία διαφορετικά σουτ. Πολλές τέτοιες μικρές νίκες βελτιώνουν τους αθλητές και κατ’ επέκταση την ομάδα. Πλάθουμε τους παίκτες μας για να ανοίξουν τα φτερά τους στη συνέχεια. Τους μαθαίνουμε να παρατηρούν, να αξιολογούν, να προσαρμόζονται. Να λαμβάνουν αποφάσεις και πρωτοβουλίες. Όλο το οικοδόμημα της προπονητικής δραστηριότητάς μας βασίζεται στην ικανότητα λήψης απόφασης. Οι νίκες δεν είναι αυτοσκοπός. Σκοπός μας είναι να κάνουμε ένα βήμα τη φορά, να βελτιώνουμε το σύστημα αξιών των αθλητών μας και εκείνοι να φεύγουν από το γήπεδο σίγουροι ότι έκαναν το κάτι παραπάνω».\nΠού αφιερώνετε εσείς προσωπικά την επιτυχία;\n«Υπάρχει ένα σύνολο ανθρώπων που έχει μεγάλο μερίδιο στην επιτυχία. Οι συνεργάτες μου, Χρήστος, Πάρης και Δημήτρης, όπως και όλοι οι άνθρωποι του ΑΣΕΔ, ο καθένας τους έχει τον ρόλο του στη δημιουργία της ομάδας. Είναι ομαδική δουλειά. Υπάρχουν διακριτοί ρόλοι και αυτό μας κάνει να συνεχίζουμε μεθοδικά».\nΠόσο δύσκολη ήταν η δουλειά σας στην προετοιμασία της ομάδας στη λεγόμενη «εποχή του κορονοϊού»;\n«Η αλήθεια είναι ότι ήμασταν σε έναν εξαιρετικό ρυθμό πριν την εμφάνιση και εξάπλωση του κορονοϊού και σοκαριστήκαμε, όπως όλος ο κόσμος. Γρήγορα, όμως, προσπαθήσαμε να προσγειώσουμε τα παιδιά, υπενθυμίζοντας ότι ο αθλητισμός είναι μέρος της ζωής. Χάνονται ζωές, δεν θα μπορούσαμε να μεμψιμοιρούμε για τις δικές μας δυσκολίες. Αγωνιούσαμε και ανυπομονούσαμε για την επιστροφή στη δράση και το χαρήκαμε όλοι μας».\nΠόσο διαφορετική η «λογική» του προπονητή από εκείνη του αθλητή;\n«Έγινα προπονητής μετά από πολλά χρόνια αφότου σταμάτησα ως αθλητής. Όταν σταματάς τον αθλητισμό, κουβαλάς το στοιχειό του αθλητή. Πλέον, διαθέτω περισσότερη υπομονή και επιμονή, δεν βιάζομαι. Αν δεν κατακτήσεις τα βασικά, δεν πρέπει να προχωράς στα επόμενα. Για να το επιτύχουμε με την ομάδα, ταξιδέψαμε στο εξωτερικό τέσσερις φορές ώστε να τσεκάρουν και τα παιδιά όλα όσα κάνουμε και πως ακολουθούνται από τις μεγάλες σχολές παγκοσμίως. Βλέποντας και κατανοώντας ότι βρισκόμαστε στον σωστό δρόμο, γέμισαν με αυτοπεποίθηση».\nΣας λείπει η δουλειά σε επίπεδο ανδρών;\n«Όχι. Είχα πάρα πολλές σχετικές προτάσεις, αλλά δεν είναι κάτι που με εξιτάρει. Για να υφίστανται ανδρικές ομάδες, πρέπει να υπάρχουν και να έρχονται παιδιά από πίσω για να τις στελεχώσουν. Το ελληνικό χάντμπολ είναι φτωχό. Πρέπει να… κατέβουμε όλοι κάτω για να δημιουργήσουμε. Με εξιτάρει περισσότερο να δημιουργώ έναν νέο αθλητή, παρά να προπονώ κάποιον έτοιμο».\nΟ Δούκας είναι ένα σωματείο που ταιριάζει στη φιλοσοφία σας.\n«Όντως. Είμαι πολύ χαρούμενος γιατί εργάζομαι σε ένα ιδανικό περιβάλλον για έναν προπονητή μικρών ηλικιών. Οι γονείς μας υποστηρίζουν χωρίς να παρεμβαίνουν στο έργο μας και αυτό τους τιμά ιδιαίτερα και μας γεμίζει με υπευθυνότητα για αυτό που κάνουμε για τα παιδιά τους. Δεν βιαζόμαστε. Πήραμε το Πρωτάθλημα, αλλά… δεν θα τρελαινόμασταν αν δεν το κατακτούσαμε. Τελειοποιούμε τα βασικά. Τα ταξίδια μας στο εξωτερικό βοήθησαν πολύ να αντιληφθούμε… που πρέπει να πάμε. Η βιωματική προσέγγιση της ανάπτυξης βοήθησε πάρα πολύ στην εξέλιξη των αθλητών μας».\nΤο ταλέντο σε αυτές τις ηλικίες υπάρχει και καλλιεργείται. Γιατί δεν είμαστε χώρα παραγωγής παικτών; Πού… χάνεται η ροή της δουλειάς που γίνεται στις μικρές ηλικίες;\n«Στη 2α και στην 3η Λυκείου, δεν περισσεύει χρόνος στα παιδιά για να ασχοληθούν με τον αθλητισμό στο επίπεδο που θέλουμε και απαιτείται για να ακολουθήσουμε τους ξένους. Προσπαθούμε σε αυτές τις ηλικίες να τους συντηρήσουμε, παρά να ακολουθήσουν τους αθλητές του εξωτερικού. Ένα παιδί αυτών των ηλικιών στο εξωτερικό, συνεχίζει να κάνει έξι προπονήσεις την εβδομάδα, ενώ εμείς ρίχνουμε τον αριθμό στις τρεις. Για να μη μιλήσουμε για τις διαφορές στην ποιότητα δουλειάς…».\nΤι λείπει από το ελληνικό χάντμπολ για να κάνει το βήμα παραπάνω;\n«Όσον αφορά τις μικρές ηλικίες, θεωρώ ότι βιαζόμαστε παρά πολύ. Χρειάζεται υπομονή και προοδευτικά να περνάμε από το ένα βήμα από το άλλο. Το μαθησιακό κομμάτι είναι… σκαλοπάτι, δεν γίνεται να λείπει ένα σκαλοπάτι από μία σκάλα».\nΓιατί ένας γονιός να προτιμήσει το χάντμπολ για το παιδί του;\n«Μεγάλο ερώτημα που προβληματίζει και εμάς. Εμείς προσπαθούμε μέσα από την ομάδα να δημιουργούμε ένα περιβάλλον το οποίο, πέραν από το κομμάτι του αθλητισμού, να δίνει μεγάλη έμφαση στην κοινωνική ανάπτυξη των παιδιών και στην προσωπικότητα του καθενός. Αυτό μας κάνει και θα μας κάνει να ξεχωρίζουμε ως ομάδα και είναι κάτι που το θέλουν και το υποστηρίζουν οι άνθρωποι του ΑΣΕΔ».\nΤσαβδαρίδης: «Δεν γίνεται να λείπει ένα σκαλοπάτι από μία σκάλα» Reviewed by Ανδρέας Οικονόμου on August 11, 2020 Rating: 5


Direct News - Βίντεο-ντοκουμέντο: Ο τραυματισμός του ενός τρομοκράτη στη ληστεία στο πρακτορείο ΟΠΑΠ [βίντεο]\nΒίντεο-ντοκουμέντο: Ο τραυματισμός του ενός τρομοκράτη στη ληστεία στο πρακτορείο ΟΠΑΠ [βίντεο]\nΟ κατά λάθος τραυματισμός του 46χρονου από τον 41χρονο συνεργό του στη ληστεία στο πρακτορείο του ΟΠΑΠ πριν ένα μήνα, ήταν το μοιραίο λάθος των μελών της τρομοκρατικής οργάνωσης Επαναστατική Αυτοάμυνα.\nΗ κάμερα κλειστού κυκλώματος του πρακτορείου του ΟΠΑΠ στην οδό 17 Νοέμβρη 13 στον Χολαργό, καταγράφει στις 11:00 το βράδυ της 21ης Οκτωβρίου, τις κινήσεις των δυο τρομοκρατών την ώρα που βγαίνουν από το πρακτορείο.\nΠρώτος βγαίνει ο 41χρονος ο οποίος κρατάει στο δεξί του χέρι το καλάσνικοφ. Τον ακολουθεί ακριβώς από πίσω ο 46χρονος που καταζητείται από τις αρχές.\nΌπως φαίνεται από το βίντεο, την ώρα που ο 41χρονος βγαίνει, προσπαθεί να δώσει το Καλάσνικοφ στον συνεργό του. Όμως από κακή συνεννόηση, τα δυο χέρια χτυπάνε και το όπλο εκπυρσοκροτεί, τραυματίζοντας στο γόνατο τον 46χρονο καταζητούμενο.\nΗ βαλλιστική ταυτοποίησε ότι το καλάσνικοφ αυτό ανήκει στην «Επαναστατική Αυτοάμυνα» και είχε χρησιμοποιηθεί σε άλλες ενέργειες της οργάνωσης.\nΤο βίντεο - ντοκουμέντο από τη ληστεία στο πρακτορείο που οδήγησε την Αντιτρομοκρατική στην εξάρθρωση της οργάνωσης «Επαναστατική Αυτοάμυνα», παρουσίασε το protothema.gr. Δείτε το βίντεο


Τριφυλιακά Νέα: Τμήμα Αστυνόμευσης Μεταναστών ζητάει ο δήμαρχος Φιλιατρών\nΤμήμα Αστυνόμευσης Μεταναστών ζητάει ο δήμαρχος Φιλιατρών\nΤη δημιουργία Τμήματος Αστυνόμευσης Μεταναστών στα Φιλιατρά ζητεί με έγγραφό του ο δήμαρχος της πόλης Αλκης Ξύγκας προς τον αρμόδιο υφυπουργό Δημοσίας Τάξεως Χρήστο Μαρκογιαννάκη.\nΑπ’ ό,τι φαίνεται στην σχετική επιστολή, το πρόβλημα με τους οικονομικούς μετανάστες -πολλοί από τους οποίους είναι παράνομοι - είναι πολύ μεγάλο στην πόλη των Φιλιατρών, καθώς υπολογίζονται σε περίπου 2.500, υπάρχει κλίμα ανασφάλειας, ενώ έχει διαπιστωθεί και αύξηση των κλοπών.\nΤονίζει δε ο κ. Ξύγκας ότι ο δήμος από την πλευρά του προτίθεται να παραχωρήσει δωρεάν χώρο για την στέγαση του σχετικού τμήματος και να αναλάβει στο μέτρο των δυνατοτήτων του και τον εξοπλισμό του.\nΠιο συγκεκριμένα στην επιστολή του ο κ. Ξύγκας τονίζει: .......\n«Με αίσθημα ευθύνης απέναντι στους πολίτες της πόλης μας, σας εκφράζουμε τη βαθιά ανησυχία μας για την υγεία τους, την ασφάλειά τους και την διαφύλαξη των περιουσιακών τους στοιχείων.\nΔυόμισι χιλιάδες αλλοδαποί διαφόρων εθνικοτήτων διαμένουν στον δήμο μας, εκ των οποίων ποσοστό 70% είναι παράνομοι.\nΗ συγκέντρωση των μεταναστών στην πόλη ευνοείται από την προσφορά εργασίας στον αγροτικό τομέα καθ’ όλη τη διάρκεια του έτους (ελαιοκομιδή, ανοιχτή ή θερμοκηπιακή καλλιέργεια κηπευτικών, συγκομιδή καρπουζιού κ.λπ.).\nΌμως ο μεγάλος αριθμός αυτών και η ανεξέλεγκτη διαμονή τους σε συνδυασμό με την ελλιπή αστυνόμευση δημιουργεί τεράστια προβλήματα στην καθημερινή ζωή των κατοίκων της πόλης.\nΟι συνθήκες διαβίωσής τους είναι τραγικές, χωρίς τις βασικές προϋποθέσεις υγιεινής με αποτέλεσμα τον άμεσο κίνδυνο μολυσματικών ασθενειών.\nΗ ανέχεια τους οδηγεί ανενόχλητα σε παραβατικές πράξεις με συνέπεια να παρατηρείται αύξηση των κλοπών οικιών, καταστημάτων έως και αγροκαλλιεργειών, ενώ το αίσθημα ανασφάλειας των κατοίκων είναι έκδηλο στην καθημερινή τους ζωή.\nΜε δεδομένη την αλληλεγγύη των πολιτών στους οικονομικούς μετανάστες, ο δήμος καταβάλλει κάθε δυνατή προσπάθεια για την ομαλή εσνωμάτωσή τους στην τοπική κοινωνία αλλά ο συνεχής αυξανόμενος αριθμός παράνομων μεταναστών έχει λάβει τραγικές πλέον διαστάσεις.\nΚατόπιν σύσκεψης με όλους τους φορείς και λόγω της σοβαρότητας του θέματος, ο δήμος αιτείται τη δημιουργία Τμήματος Αστυνόμευσης Αλλοδαπών στην πόλη.\nΑναρτήθηκε από notia trifylia στις 8:32 π.μ.


«Πόλεμος» για την άρση της πατέντας των εμβολίων κατά του κορονοϊού | HuffPost Greece\n07/05/2021 07:12 EEST\nΟι υπέρμαχοι, οι πολέμιοι και τι σημαίνει στην ουσία μια τέτοια απόφαση.\nΦωτιές έχει ανάψει η ξαφνική αλλαγή στάσης από τις ΗΠΑ που εμφανίζονται τώρα υπέρ της άρσης της πατέντας των εμβολίων κατά του κορονοϊού - μια πρόταση που έχει χωρίσει στα δύο τη διεθνή κοινότητα και παράλληλα έχει προκαλέσει την έντονη αντίδραση των φαρμακοβιομηχανιών.\nΗ Ευρωπαϊκή Ενωση εμφανίζεται διατεθειμένη να συζητήσει την πρόταση Μπάιντεν, όπως έκανε σαφές η Πρόεδρος της Κομισιόν, Ούρσουλα φον ντερ Λάιεν.\n«Η Ευρωπαϊκή Ενωση είναι, επίσης, έτοιμη να συζητήσει κάθε πρόταση που αντιμετωπίζει την κρίση με αποτελεσματικό και πραγματιστικό τρόπο» δήλωσε, κατά την διάρκεια ομιλίας της στο Ευρωπαϊκό Πανεπιστημιακό Ινστιτούτο της Φλορεντίας.\nΣτο ίδιο μήκος κύματος, ο Γενικός Γραμματέας του Οργανισμού, Τέντρος Αντανόμ Γκεμπρεγέσους, χαιρέτισε την απόφαση Μπάιντεν, κάνοντας λόγο για μια «μνημειώδη στιγμή στη μάχη κατά της Covid-19» και πρόσθεσε ότι οι ανακοινώσεις της Ουάσιγκτον αποτελούν «πανίσχυρο παράδειγμα» της αμερικανικής ηγεσίας στην αντιμετώπιση των παγκόσμιων υγειονομικών προκλήσεων.\n«Ναι» από Μακρόν, «όχι» από Μέρκελ\nΩστόσο, η καγκελάριος, Ανγκελα Μέρκελ, δεν φαίνεται να συμφωνεί. Εκπρόσωπος της γερμανικής κυβέρνησης δήλωσε την Πέμπτη ότι η πρόταση των ΗΠΑ για άρση της πατέντας των εμβολίων θα έχει σημαντικές επιπτώσεις στην παραγωγή, προσθέτοντας ότι οι κύριοι παράγοντες είναι η ικανότητα παραγωγής και οι ποιοτικές προδιαγραφές, παρά τα διπλώματα ευρεσιτεχνίας.\n«Η προστασία της πνευματικής ιδιοκτησίας είναι πηγή καινοτομίας και πρέπει να παραμείνει έτσι στο μέλλον», δήλωσε.\nΣτο αντίποδα, ο πρόεδρος της Γαλλίας, Εμανουέλ Μακρόν, ο οποίος ήταν μέχρι τώρα επιφυλακτικός για ένα τέτοιο ενδεχόμενο, δήλωσε ότι τάσσεται «εντελώς υπέρ της άρσης των δικαιωμάτων πνευματικής ιδιοκτησίας» για τα εμβόλια κατά της Covid-19.\n«Εκείνο που είπα απλώς, το οποίο είναι μια πραγματικότητα, είναι πως σήμερα, έχουμε ένα μποτιλιάρισμα, το οποίο καθιστά δύσκολη την πρόσβαση στα εμβόλια», διευκρίνισε χθες. «Μπορούμε να μεταφέρουμε τα δικαιώματα πνευματικής ιδιοκτησίας σε παρασκευαστές φαρμάκων στην Αφρική, όμως δεν έχουν την πλατφόρμα για να παράγουν το αγγελιοφόρο RNA. Το θέμα μας είναι να μεταφέρουμε την τεχνολογία και την τεχνογνωσία των πλατφορμών που παράγουν εμβόλια με αγγελιοφόρο RNA στην Αφρική, εκεί είναι το κλειδί», τόνισε.\nΥπέρ και ο Πούτιν\nΟ Ρώσος πρόεδρος, Βλαντιμίρ Πούτιν, τόνισε ότι «αναμφίβολα, η Ρωσία θα υποστηρίξει μια τέτοια προσέγγιση». Ζήτησε μάλιστα από τη ρωσική κυβέρνηση να εργαστεί σε αυτή την κατεύθυνση, λέγοντας: «Υπό τις τρέχουσες συνθήκες, όπως έχω πει πολλές φορές στο παρελθόν, δεν θα πρέπει να σκεφτείτε πώς θα αποκομίσετε το μέγιστο όφελος αλλά πώς θα εγγυηθείτε την ασφάλεια των ανθρώπων».\nΗ κυβέρνηση της Ελβετίας, από την άλλη, εκτιμά πως η απόφαση αυτή αφήνει αναπάντητα πολλά ερωτήματα.\nΗ κρατική γραμματεία οικονομικών υποθέσεων, SECO, που είναι αρμόδια για την οικονομική πολιτική και τις εμπορικές διαπραγματεύσεις, πρόσθεσε ότι η Ελβετία παραμένει πεπεισμένη ότι η άρση των δικαιωμάτων πνευματικής ιδιοκτησίας στο πλαίσιο της πανδημίας δεν θα μπορούσε να εγγυηθεί τη δίκαιη, προσιτή και γρήγορη πρόσβαση σε εμβόλια, φάρμακα και διαγνωστικά προϊόντα για την Covid-19.\nΑντίθετες οι φαρμακοβιομηχανίες\n«Απογοητευτική» χαρακτήρισε την ιδέα η Διεθνής Ομοσπονδία Φαρμακοβιομηχανιών, που εξέδωσε σχετική ανακοίνωση.\n«Η άρση των πατεντών στα εμβόλια για την Covid-19 δεν θα αυξήσει την παραγωγή, ούτε θα παράσχει πρακτικές λύσεις που χρειάζονται για την αντιμετώπιση αυτής της παγκόσμιας υγειονομικής κρίσης. Αντιθέτως πιθανώς θα οδηγήσει σε αποσυντονισμό», πρόσθεσε η IFPMA. Οι πραγματικές προκλήσεις είναι οι εμπορικοί φραγμοί, η συμφόρηση στις αλυσίδες εφοδιασμού, οι ελλείψεις πρώτων υλών και η «προθυμία των πλούσιων χωρών να αρχίσουν να μοιράζονται δόσεις με φτωχές χώρες», ανέφερε.\nΣτο ίδιο μήκος κύματος, για την γερμανική εταιρεία BioNTech (σ.σ. δημιουργός ενός εκ των αποτελεσματικότερων εμβολίων σε συνεργασία με την Pfizer) ένα τέτοιο μέτρο δεν θα είχε αποτέλεσμα «βραχυπρόθεσμα ή μεσοπρόθεσμα».\n«Οι ειδικοί έχουν ήδη υπογραμμίσει ότι η εγκατάσταση και η έγκριση νέων χώρων παραγωγής χρειάζεται σε γενικές γραμμές έναν χρόνο», επισήμανε.\nΕξάλλου, η παραγωγή των εμβολίων mRNA «είναι μια σύνθετη διαδικασία, που αναπτύχθηκε σε διάστημα άνω των δέκα ετών. Ολα τα στάδια πρέπει να καθοριστούν και να εκτελεστούν με ακρίβεια» και από «έμπειρο προσωπικό», εξήγησε η εταιρεία. Αν δεν τηρηθούν όλες οι προϋποθέσεις, θα μπορούσε να επηρεαστεί η ποιότητα και η αποτελεσματικότητα του εμβολίου. «Και αυτό θα μπορούσε να θέσει σε κίνδυνο την υγεία των εμβολιασθέντων».\nΚαι ο γενικός διευθυντής της Pfizer δήλωσε ότι δεν τάσσεται «καθόλου» υπέρ της απόφασης των ΗΠΑ, εκτιμώντας ότι θα ήταν προτιμότερο να αυξηθεί η παραγωγή στις υπάρχουσες μονάδες.\nΕιδικά μηχανήματα για την παρασκευή του σκευάσματος των BioNTech/Pfizer παραγγέλθηκαν σε εξειδικευμένες εταιρείες και οι μονάδες παραγωγής διαμορφώθηκαν έτσι ώστε να εγκατασταθούν εκεί. Τίποτα παρόμοιο δεν υπάρχει σε χώρες όπως η Ινδία και η Νότια Αφρική, υποστήριξε ο Μπουρλά. «Και θα πρέπει να επιμείνω στο θέμα της συμφόρησης των πρώτων υλών: σήμερα, το κάθε γραμμάριο πρώτης ύλης που παρασκευάζεται σε όλον τον κόσμο φτάνει κατευθείαν στα εργοστάσιά μας και δεν μένει ούτε για μία ημέρα στις αποθήκες, μέχρι να μετατραπεί σε εμβόλιο. Και κάθε δόση, αφού ελεγχθεί η ποιότητα, δεν αποθηκεύεται ούτε για μία ημέρα προτού να παραδοθεί. Αυτό σημαίνει ότι αν και άλλα μέρη αρχίσουν να παραγγέλνουν πρώτες ύλες, υπάρχει ο κίνδυνος να παραμείνουν αποθηκευμένες μέχρι να βρεθεί ένας τρόπος να τις μετατρέψουν σε δόσεις εμβολίων. Αν συνέβαινε κάτι τέτοιο, θα ήταν ένα σοβαρό πισωγύρισμα», προειδοποίησε.\nΜια άλλη γερμανική εταιρεία, η CureVac, η οποία ελπίζει να ανακοινώσει τα αποτελέσματα των δοκιμών για το δικό της mRNA εμβόλιο αυτόν τον μήνα, δήλωσε ότι οι ευρεσιτεχνίες δεν ευθύνονται για τα προβλήματα στις προμήθειες.\n«Δεδομένου ότι η τεχνολογία mRNA έχει αναδειχθεί ως η βασική τεχνολογία για την καταπολέμηση της COVID-19, ο κόσμος χρειάζεται τώρα τις ίδιες πρώτες ύλες σε αμέτρητες ποσότητες. Το μεγαλύτερο πρόβλημα είναι πώς να το συντονίσουμε αυτό», δήλωσε εκπρόσωπός της.\nΗ Moderna εκτίμησε ότι η παραίτηση από τα δικαιώματα πνευματικής ιδιοκτησίας δεν θα συμβάλει στην αύξηση της προσφοράς των εμβολίων της το 2021 και το 2022.\nΟ αμερικανικός φαρμακευτικός κολοσσός ανέφερε πέρυσι ότι δεν θα επιβάλει διπλώματα ευρεσιτεχνίας για τα εμβόλια, μια δήλωση την οποία έκανε την Πέμπτη και η CureVac, τονίζοντας ότι δεν γνωρίζει κανέναν άλλο κατασκευαστή εμβολίων που προτίθεται να το κάνει.\nΗ ιταλική ReiThera, η οποία βρίσκεται σε δοκιμασίες τελευταίου σταδίου για ένα πειραματικό εμβόλιο κατά της Covid-19, επέκρινε επίσης την πρόταση Μπάιντεν.\n«Υπάρχει ιδιόκτητη τεχνογνωσία που πρέπει να μεταβιβαστεί από τον ιδιοκτήτη. Υπάρχει και το πρόβλημα με την επεξεργασία των υλικών, τα οποία επί του παρόντος έχουν χρόνους παράδοσης σχεδόν ενός έτους», δήλωσε ο επικεφαλής της ReiThera, Στέφανο Κορόλα.\nΑντιθέτως, η συμμαχία εμβολίων GAVI, η οποία ηγείται του προγράμματος COVAX με τον ΠΟΥ για την κατανομή εμβολίων σε φτωχότερες χώρες και αντιμετωπίζει σημαντικούς περιορισμούς εφοδιασμού, χαιρέτισε την πρόταση του Μπάιντεν.\nΗ απόφαση αυτή σημαίνει περισσότερα εμβόλια;\nΟι υπέρμαχοι αυτής της πρότασης επαίνεσαν την απόφαση ως «ηρωική» αλλά έχουν επίσης καταστήσει σαφές ότι, από μόνη της, δεν πρόκειται να αντιμετωπίσει την παγκόσμια έλλειψη εμβολίων Covid.\nΠρώτον, ο Παγκόσμιος Οργανισμός Εμπορίου (ΠΟΕ) πρέπει να υιοθετήσει την άρση των πατεντών. Ο εμπορικός φορέας λειτουργεί συνήθως με συναίνεση και βασικές οικονομίες όπως το Ηνωμένο Βασίλειο και ο Καναδάς συνεχίζουν να υποστηρίζουν την κατοχύρωση των διπλωμάτων ευρεσιτεχνίας στα εμβόλια. Η μεταστροφή των ΗΠΑ μπορεί να πείσει αυτές τις χώρες να συμβιβαστούν και να καταλήξουν σε κάποιου είδους συμφωνία.\nΔεύτερον, τα εμβόλια είναι εξαιρετικά σύνθετα σκευάσματα. Οπως έχουμε δει καθ’όλη τη διάρκεια του έτους, ακόμη και έμπειρες εταιρείες αντιμετωπίζουν προβλήματα με την αύξηση της παραγωγής. Η διαδικασία κατασκευής είναι εξίσου σημαντική με την κατοχυρωμένη με δίπλωμα ευρεσιτεχνίας «συνταγή» και ο ΠΟΕ δεν έχει καμία δύναμη να αναγκάσει εταιρείες όπως η Pfizer και η Moderna να μοιραστούν την τεχνολογία και τις γνώσεις που χρησιμοποιούνται για την παραγωγή των εμβολίων τους.\nΑλλά οι εθνικές κυβερνήσεις έχουν αυτή τη δύναμη. Οι ΗΠΑ θα μπορούσαν να πιέσουν τις φαρμακευτικές εταιρείες τους να μοιράζονται όχι μόνο τα διπλώματα ευρεσιτεχνίας τους αλλά και την τεχνολογία και την τεχνογνωσία τους με κατασκευαστές σε όλο τον κόσμο. «Κάτι τέτοιο δεν θα εξασφάλιζε περισσότερα εμβόλια την επόμενη εβδομάδα, αλλά αν το είχαν κάνει πριν από ένα χρόνο θα είχαμε τώρα αποτελέσματα», εκτιμούν οι ειδικοί.\nΕπίσης, λένε, η ανταλλαγή τεχνολογίας και εξειδίκευσης με κατασκευαστές σε όλο τον κόσμο θα διευκόλυνε την παραγωγή και διανομή εμβολίων για την καταπολέμηση των μελλοντικών πανδημιών, τις οποίες οι επιστήμονες θεωρούν σχεδόν βέβαιες.\nPLUS: κορονοϊός εμβόλιο πατέντα


Κωδικός Περιοχής 0351 / +49351 (Γερμανία)\nΚωδικός Περιοχής 0351 / +49351\nΚωδικός Περιοχής: 0351 (+49351)\nΠόλη ή Περιοχή: Dresden\nΤο πρόθεμα 0351 είναι ο κωδικός περιοχής για το Dresden. Και το Dresden βρίσκεται στη Γερμανία. Αν βρίσκεστε εκτός της Γερμανία και θέλετε να καλέσετε ένα άτομο στο Dresden, εκτός από τον κωδικό περιοχής, χρειάζεστε τον κωδικό χώρας που αντιστοιχεί στη χώρα που επιθυμείτε να καλέσετε. Ο κωδικός χώρας για τη Γερμανία είναι το +49, οπότε αν βρίσκεστε στην Ελλάδα και θέλετε να καλέσετε ένα άτομο στο Dresden, θα πρέπει να προσθέσετε στον αριθμό τηλεφώνου του εν λόγω ατόμου το +49351 ως πρόθεμα.\nΩς εναλλακτική λύση του +49351, το οποίο πρέπει να τοποθετήσετε μπροστά από τον αριθμό τηλεφώνου ενός ατόμου που βρίσκεται στο Dresden για να τον καλέσετε από την Ελλάδα, μπορείτε επίσης να χρησιμοποιήσετε το 0049351.


ΑΠΟΕΛ: Σε θέση ισχύος για Ακιντόλα, αλλά… | Goal News Cy\nΑ' ΚΑΤΗΓΟΡΙΑΑΠΟΕΛΑΠΟΕΛ: Σε θέση ισχύος για Ακιντόλα, αλλά…\nΑΠΟΕΛ: Σε θέση ισχύος για Ακιντόλα, αλλά…\nΤο κόλπο γκρόσο με την απόκτηση του Νταβίντ Ακιντόλα επιχειρεί ο ΑΠΟΕΛ. Οι γαλαζοκίτρινοι μετά την μετεγγραφή του Φράνσις Ουζόχο θέλουν να εντάξουν στο ρόστερ τους άλλον έναν ποδοσφαιριστή που ήταν στη διακοπείσα σεζόν στον «αιώνιο» αντίπαλο με τη μορφή δανεισμού.\nΟι γαλαζοκίτρινοι με αστραπιαίες κινήσεις κατάφεραν να πάρουν με ελευθέρα μετεγγραφή τον Νιγηριανό τερματοφύλακα από την Ντεπορτίβο λα Κορούνια και το ίδιο επιδιώκουν να πράξουν και με τον συμπατριώτη του ακραίο επιθετικό.\nΜάλιστα, η πληροφόρηση που υπάρχει είναι πως ο ΑΠΟΕΛ βρίσκεται σε θέση ισχύος έναντι της Ομόνοιας στη «μάχη» διεκδίκησης του 24χρονου ποδοσφαιριστή σε μία υπόθεση που εξελίσσεται σε ένα ιδιότυπο μπρα-ντε-φερ ανάμεσα στους δύο μεγάλους της Λευκωσίας. Η διοίκηση Πρόδρομου Πετρίδη επικοινώνησε με την αντίστοιχη της Μίντιλαντ κοινοποιώντας το ενδιαφέρον και οι γαλαζοκίτρινοι με βάση τα όσα διαρρέουν προσφέρουν στους Δανούς περισσότερα χρήματα απ’ ότι η Ομόνοια.\nΟ ΑΠΟΕΛ δείχνει να έχει το πάνω χέρι, αλλά κανείς δεν μπορεί να βάλει το χέρι στη φωτιά για την έκβαση της υπόθεσης. Σε μια μετεγγραφική περίοδο τα πάντα μπορεί ν’ αλλάξουν ανά πάσα στιγμή και η ζυγαριά να γύρει προς την αντίθετη κατεύθυνση. Επιπλέον, στη Μίντιλαντ δεν αντιμετωπίζουν τα οικονομικά προβλήματα που ταλανίζουν τη Λα Κορούνια και μάλιστα ο αθλητικός διευθυντής των Δανών, Κλάους Στάινλαϊν έστειλε ξεκάθαρο μήνυμα προς κάθε ενδιαφερόμενο για ποδοσφαιριστή της Μίντιλαντ. «Η ερώτηση είναι κατά πόσο υπάρχουν αρκετά χρήματα για μετεγγραφές μετά τον κορωνοϊό για να έχουμε τις προτάσεις που θέλουμε. Αλλά θα περιμένουμε. Δεν πουλάμε παίκτες σε τιμές κορωνοϊού, μισοτιμής. Αν δεν κινηθεί η αγορά, τότε θα μείνουμε με την ομάδα που έχουμε και λογικά θα κάνουμε μια καλή σεζόν του χρόνου», είπε.